5 Potret Selebriti Bollywood Bersama Anak Saudara Mereka yang Sangat Hot

Ramai yang suka mengikuti kehidupan peribadi selebriti Bollywood idola mereka. Kebanyakan selebriti ini mempunyai hubungan yang sangat baik dengan saudara kandung mereka. Apa yang lagi menarik, artis-artis Bollywood ini juga mempunyai hubungan yang baik juga dengan anak saudara mereka. Ini jelas dapat dilihat daripada foto yang telah dimuatnaik dan mereka kelihatan begitu rapat malah sering meluangkan masa bersama anak saudara tersayang.

Siapakah selebriti Bollywood yang kami maksudkan ini? Jom kita tengok hasil dari pencarian kami dari pelbagai sumber!

Karisma Kapoor merupakan kakak kepada diva Bollywood yang sangat popular, Kareena Kapoor. Karisma yang buat pertama kalinya menjadi ibu saudara apabila Kareena Kapoor dan Saif Ali Khan menyambut kelahiran anak pertama mereka, Taimur Ali Khan Pataudi ke dunia pada 20 Disember 2016 di Breach Candy Hospital.

4 tahun kemudian, Karisma Kapoor sekali lagi menjadi ibu saudara kepada anak saudara keduanya iaitu Jehangir Ali Khan pada 21 Februari 2021.

Karisma Kapoor kelihatan sangat menyayangi kedua-dua anak saudaranya itu, Taimur dan Jeh apabila dia sering berkongsi foto-foto comel mereka bersama di laman sosial dalam pelbagai majlis.

Pasangan selebriti Bollywood terkenal, Kajol dan Ajay Devgan mempunyai dua orang cahaya mata iaitu seorang puteri yang bernama Nysa Devgan dan juga seorang anak lelaki, Yug Devgan. Kakak kepada Kajol, Tanishaa Mukerji yang juga merupakan pelakon sangat rapat dengan anak-anak saudaranya.

Tanishaa Mukerji telah bergambar beberapa kali bersama anak saudaranya di khalayak ramai. Tanishaa juga sering keluar makan tengaharai bersama anak-anak saudaranya itu terutama Nysa.

Dia juga tidak pernah lupa untuk mengucapkan selamat hari ulang tahun pada setiap hari lahir mereka.

samavia igDua anak kepada Shilpa Shetty dan Raj Kundra, Viaan Raj Kundra dan Samisha Shetty Kundra adalah antara kanak-kanak selebriti Bollywood yang paling menonjol. Kakak kepada Shilpa Shetty ini sangat menyayangi kedua-dua anak saudaranya.

Shamita Shetty merupakan adik kepada Shilpa Shetty yang juga turut  sama berkecimpung dalam dunia perfileman Bollywood. Shamita adalah ibu saudara yangsangat gembira apabila Viaan Raj Kundra dilahirkan pada 21 Mei 2012, kemudian diikuti oleh anak perempuan Shilpa, Samisha.

Shamita tidak pernah lupa membuat catatan khas untuk kedua-dua anak saudaranya itu pada hari lahir mereka. Katanya-katanya sentiasa membuat hati peminat merasa cair.

Kakak kepada Malaika Arora iaitu Amrita Arora ialah seorang ibu saudara yang sangat menyayangi anak saudaranya. Amrita sering berkongsi detik-detik manis bersama Arhaan iaitu anak kepada Malaika hasil dari perkahwinan bersama Arbaaz Khan.

Malaika telah berkahwin dengan Arbaaz Khan dari 1998 hingga 2017. Amrita tidak pernah sekali pun melupakan tarikh hari lahir Arhaan termasuk ketika ulang  tahunArhaan yang ke 19 pada suatu ketika dahulu. Amrita membuat kiriman harijadi khas untuknya di intagram peribadi miliknya.

Pada masa yang sama, dia turut menulis ucapan selamat hari jadi yang manis yang telah menyentuh hati peminat. Betapa kacaknya Arhaan Khan bukan?

Aktres yang sering diketengahkan dalam di Bollywood, Kangana Ranaut yang merupakan seorang yang sangat menyayangi anak saudaranya, Prithvi Raj Chandel. Dia merupakan anak perempuan kepada kakak Kangana Ranggoli, Chandel dan suaminya, Ajay Chandel.

Kangana sering menyiarkan gambar dimana dia bermain bersama dengan anak saudaranya, memeluknya dan ketawa dengan anak saudaranya itu. Kedua-duanya mereka kelihatan sangat rapat dan tidak dapat dipisahkan setiap kali mereka bertemu dan foto mereka adalah buktinya.

Kangana Ranaut juga tidak pernah lupa untuk mengucapkan selamat hari lahir kepada anak saudaranya itu pada setiap 15 November 2021. Dia juga berkongsi beberapa gambar kenangan yang tidak ternilai.

Itulah antara beberapa gambar selebriti dan anak saudara mereka yang sememangnya sangat HOT. Mereka nampaknya sangat menyayangi anak saudara mereka dan detik-detik mereka lalui bersama juga sangat manis dan comel. Yang mana satu yang menjadi idola anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Gambar Bilik Mandi Mewah Dan Canggih Di Rumah Baru Titi Kamal

Pasangan Titi Kamal dan Christian Sugiono baru sahaja berpindah ke rumah baru mereka yang di dalamnya terdapat bilik mandi yang mewah. Bilik mandi tersebut bukan saja mewah tetapi juga dilengkapi dengan ciri-ciri kemudahan yang sangat canggih. Kedua-dua mereka telah berkongsi keindahan bilik mandi di kediaman mereka di saluran youtube. Jom kita tengok!

Bilik mandi yang kelihatan luas dengan penggunaan marmar di setiap sudut. Bilik mandi ini didominasi oleh warna hitam dan putih dengan deretan lampu LED yang turut diletakkan di beberapa sudut bilik air. Pencahayaan dari lampu LED ini menambahkan lagi kesan mewah pada kediaman.

Tab Mandi yang besar diletakkan di satu sudut bilik mandi yang dilengkapi dengan coaster. Di sebelah tab mandi pula terdapat tingkap yang dapat memberi peredaran cahaya yang baik di dalam bilik mandi. deretan pokook juga seakan menambahkan lagi keindahan bilik mandi tersebut.

Terdapat dua singki di bilik mandi mewah mereka. Cermin di singki juga sengaja dibuat mengikut kehendak Titi dan Tian. Di bahagian bawah singki pula terdapat almari bagi menyimpan tuala dan sebagainya. Kawasan singki yang direka khas bagi memastikan bilik mandi sentiasa kemas.

Tandas di dalam bilik mandi mereka juga sememangnya sangat canggih dengan beberapa kelebihan dan antaranya tandas tersebut boleh dilaraskan dengan menggunakan alat kawalan jauh.

Kawasan pancuran mandi juga agak luas dan selesa dengan tempat duduk pangjang yang boleh digunakan sebagai kawasan rawatan. Kawasan ini juga mempunyai tingkap besar dengan deretan pokok-pokok yang menghijau yang akan menambahkan lagi kesan yang indah.

Terdapat tiga paip pancuran dengan fungsi yang berbeza-beza. Kelajuan dan suhu pancuran air juga boleh dikawal dengan menggunakan alat kawalan jauh.

Jom tengok video juga! Selamat berhujung minggu.


Dia Tiada Hak!- Catriona Ulas Isu Gelandangan Dikasari DBKL

Baru – baru ini kecoh mengenai satu video yang tular di media sosial mengenai seorang gelandangan yang di dakwa ditendang oleh seorang individu sehingga tertunduk menahan sakit.

Dalam video tersebut, kelihatan beberapa individu yang sedang mengemas tempat tidur gelandangan yang sarat dengan sampah serta kotak-kotak alas tempat tidurnya.

Gelandangan terbabit yang cuba menahan barang-barang tersebut dikemas seakan cuba menghalang namun secara tiba-tiba salah seorang daripada individu berkenaan menendang perut gelandangan yang dipercayai warga emas itu.

A post shared by Malaysia Gazette (@malaysiagazette)

Rata-rata meluahkan rasa marah kerana menganggap tindakan biadap itu tidak harus dilakukan kerana gelandangan tersebut juga manusia biasa dan sudah pun berusia.

Sepatutnya proses membersihkan kawasan tersebut dilakukan dengan cara yang lebih baik agar tidak menyakiti mana-mana pihak dengan sesuka hati.

Bukan netizen sahaja, tindakan tersebut turut mendapat perhatian pelakon Catriona Ross yang turut mengulas kejadian itu.

Dalam perkongsian tersebut, Catriona turut bertanyakan kepada pihak Dewan Bandaraya Kuala Lumpur (DBKL) adakah pelaku individu tersebut merupakan pekerja dari DBKL.

Tambahnya lagi, individu pelaku tiada hak untuk mengasari gelandangan tersebut dengan melakukan tindakan sedemikian.

Bukan itu sahaja, Catriona juga turut meminta agar pihak PDRM untuk menyiasat kes yang terjadi itu. Diharapkan kes sedemikian mendapat jalan penyelesaian dan pihak yang bertanggungjawab dapat memperjelaskan perkara yang sebenarnya terjadi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Betul-Betul Tak Faham, Buat Apa tutup Jalan?”- Harith Iskander Hairan Dengan Rusuhan di KL

Jumaat lepas, pihak Polis Kuala Lumpur pada telah mengumumkan beberapa tindakan bagi menghalang secara efektif satu demonstrasi jalanan yang dirancang untuk menggesa pihak berkuasa Malaysia menangkap ketua agensi anti-rasuah negara yang dikaitkan dengan skandal pembelian jutaan unit saham.

Menurut Berita Benar, pasukan keselamatan telah merancang menutup buat sementara operasi 25 buah stesen keretapi dan rel di dalam bandaraya Kuala Lumpur.

Lencongkan trafik juga dilakukan di enam jalan utama menuju pusat bandar, supaya mereka yang mahu menyertai protes dinamakan ‘#TangkapAzamBaki’ itu tidak dapat pergi ke lokasi perhimpunan pada Sabtu lepas.

Insiden penutupan jalan yang dikatakan kononya mahu menghalang perhimpunan protes ini telah mendapat perhatian dari Harith Iskandar.

Dalam laman Instagram yang dikongsikan oleh Harith, dia menunjukkan baagaimana seorang lelaki menyelamatkan seorang warga emas ketika di jalan raya sedangkan pihak berkuasa di Malaysia cuba sedaya upaya menyelamatkan seorang lelaki sahaja.

Tulis Harith, dia mempersoalkan kenapa banyak tenaga dan tumpuan yang dibelanjakan untuk menghentikan rakyat membuat bantahan terhadap seorang lelaki.

Baginya, seorang lelaki ini bukanlah dari kalangan orang yang dikenali sehingga pihak berkuasa sanggup berbuat sedemikian.

A post shared by Harith Iskander™ (@harithiskander)

Tambahnya, kalau individu tersebut tidak membuat salah, kenapa pihak berkuasa perlu melakukan tindakan penutupan jalan.

Harith turut bersetuju dengan protes yang akan dilakukan kerana sekurang-kurangnya pihak perniagaan dan kedai yang terjejas boleh menyalahkan penunjuk perasaan daripada menyalahkan pihak berkuasa.


“Tok Ram Memang Sempoi!” – Ramai Puji Penampilan Tok Ram Di ‘Rehearsal Red Carpet’ Gegar Vaganza

Gegar Vaganza musim ke-8 (GV8) akan melabuhkan tirainya pada malam ini, Ahad 9 Malam. Program yang bermula pada 21 November 2021 menampilkan Penyanyi lagenda indonesia, Hetty Koes Endang kembali sebagai juri tetap bersama Dato’ Ramli MS (Tok Ram) dan bersama juri tetap baharu iaitu Dato’ Syafinaz Selamat.

Pada minggu ke 10 yang merupakan minggu akhir, seramai 6 orang telah berjaya menjadi finalis GV8. Lapan daripadanya adalah Adibah Noor, Aliff Aziz, Aweera, Azzan (Scan), Nikki Palikat dan Suki Low.

Terdapat dua pusingan iaitu pusingan 1 yang merupakan Medley Solo dan Duet manakala pusingan ke 2 para finalis akan melakukan Battle (Hip Hop).

Seperti biasa, dalam mana-mana acara, pastinya rehearsal akan dilakukan sebelum acara yang sebenarnya bagi mengelakkan berlakunya perkara-perkara yang tidak diingini.

Pada malam rehearsal tersebut, Tok Ram telah menjadi perhatian dengan penampilannya yang sangat sempoi ketika itu.

A post shared by issey (@isseyfazlisham)

Satu video yang dikongsikan oleh pelawak Issey, telah mencuri perhatian para netizen dan juga rakan selebriti. Dalam video tersebut, Issey menunjukkan pemakaian Tok Ram ketika majlis rehearsal dijalankan.

Penampilan Tok Ram yang merupakan orang penting untuk acara itu hanya berpakaian t-shirt, kain pelikat dan juga selipar jepun.

Ramai yang turut memberi komen terhadap video tersebut dan memuji dengan tindakan yang dilakukan oleh Tok Ram itu. Dalam pada itu, ada juga yang mengatakan Tok Ram kelihatan comei dan seorang yang merendah diri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Reaksi Isteri Setelah Mengetahui Jackie Chan Menjalinkan Hubungan Sulit Sehingga Memiliki Anak

Sebelum ini, Jackie Chan pernah mendedahkan kisahnya apabila dia ditangkap curang dengan isterinya, Joan Lin.

Dia diketahui menjalinkan hubungan sulit dengan model dan pelakon Elaine Ng dan mempunyai seorang anak bernama Etta Ng.

Jackie Chan telah mengejutkan orang ramai selepas ditangkap menjalinkan hubungan sulit dengan seorang model dan pelakon, Elaine Ng.

Menurut Intep Seleb, perkara ini mula terbongkar apabila hubungan ini telah melahirkan seorang anak perempuan bernama Etta Ng.

Detik hubungan sulit Jackie Chan dengan Elaine Ng diketahui oleh isteri Jackie Chan, Joan Lin daripada media.

Ketika melancarkan bukunya Never Grow Up, Jackie Chan berasa takut dan tidak tahu apa yang perlu dilakukan apabila isu itu meletup di media sosial.

Mengetahui isterinya sudah mengetahui hubungan sulitnya dengan Elaine Ng, Jackie Chan kemudiannya menghubungi Joan Lin melalui telefon bimbit dan cuba menjelaskan apa yang berlaku.

Menurut Intep Seleb, dia terkejut apabila Joan Lin kelihatan tenang dan kemudian menyerahkan segala-galanya kepada Jackie Chan.

Mendengar kata-kata Joan Lin, Jackie Chan seperti tidak dapat menahan air mata. Dia kesal denganperbuatannya yang melukakan hati isterinya.

Malah dia menyangka Joan akan berpisah dengannya, tetapi sebaliknya, Joan memaafkannya.


“Kakja Speechless Sangat”- Heliza Helmi Akui Segan Terima Hadiah Majlis Resepsi Oleh Mila Jirin

Penyanyi dan pelakon, Heliza Helmi meluahkan rasa teruja apabila menerima hadiah majlis resepsi daripada penyanyi dan usahawan, Mila Jirin.

Menerusi posting di Instagram, Heliza memberitahu bahawa Mila bersungguh-sungguh memujuknya untuk menerima majlis resepsi yang disediakan oleh Mila sebagai hadiah buat Heliza Helmi dan suami.

“Alhamdulillah lepas ijab qabul, sahabat dunia akhirat kakja @mila_jirin bagitau nak bagi hadiah. Sekali hadiah dia ialah MAJLIS RESEPSI!!

Ya Allah. Sangat terkujat! Kakja segan sangat-sangat. takyah laaa @mila_jirin. Pastu @mila_jirin kata, aku memang dah niat dari dulu lagi nak hadiahkan mu majlis. @mila_jirin sngguh-sungguh pujuk nak buat majlis juga.”-Kongsi Heliza Helmi

Niat Awal Hanya Mahu Adakan Akad Nikah Sahaja

Tambahnya lagi, Heliza memberitahu bahawa dia sejujurnya hanya mahu mengadakan akad nikah sahaja namun Allah sudah menyusun jalan cerita yang sangat berbeza buat mereka.

“Kakja speechless sangat ni. Sejujurnya nak buat akad nikah sahaja. Sekali Allah susun lain sangat jalan ceritanya.”-Heliza Helmi

A post shared by 🎯H E L I Z A H E L M I 🎯 (@nurhelizahelmi)

Di akhir posting nya, Heliza menitipkan rasa syukur kerana mempunyai sahabat yang sangat baik seperti Mila dan menitipkan harapan mereka bertemu kembali di Jannatul Firdaus tanpa hisab dan azab.

Sweet kan persahabatan Heliza dan Mila Jirin..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Tangisan Gembira Seorang Isteri’- Kapsyen Jasmin Hamid Buat Bella Astillah Dapat Sokongan Ramai

Berita kemenangan Aliff Aziz sebagai juara Gegar Vaganza musim ke-8 (GV8) malam tadi masih hangat diperkatakan, apatah lagi ini merupakan perjalanan baru buat Aliff untuk kembali aktif dalam arena seni tempatan.

Melihat kemeriahan malam tadi, video wajah Bella Astillah yang sebak dengan kemenangan suaminya itu mencuri tumpuan orang ramai termasuklah pelakon veteran tanah air, Jasmin Hamid.

Jasmin Hamid memuat naik video momen Bella Astillah menangis terharu tatkala mendengar suaminya dinobatkan sebagai juara Gegar Vaganza musim ke-8, bersama kapsyen istimewa untuk Bella di Instagram nya.

TANGISAN GEMBIRA seorang isteri yang sentiasa menjadi pendorong pada seorang suami untuk terus maju dan berdiri tegak..

Walaupun satu ketika, ramai yang pandang hina pada suaminya kerana kekhilafan suaminya, namun beliau tidak pernah patah semangat dan sabar..

Tetap berikan peluang pada si suami untuk perbaiki diri dan perkahwinan mereka.. Ini lah ganjaran dari Allah di atas kesabaran, pengorbanan dan kesetiaannya terhadap suami tercinta..

REZEKI, JODOH dan AJAL MAUT adalah RAHSIA ALLAH.. Syukuri nikmatNYA.. ALHAMDULILLAH. Tahniah @iamaliffaziz dan @bellaastillah

ALLAH MAHA BAIK.. Hebat bukan?” Tulisnya

Melihat muat naik pelakon veteran tersebut di Instagram menarik perhatian ramai, dan rata-ratanya memberi komen setuju dan menyokong apa yang dikatakan oleh Jasmin Hamid istimewa buat Bella di media sosial.

Mana tidaknya wanita berhati cekal ini lah yang banyak berkorban dan sanggup memberi peluang kedua buat Aliff untuk berubah menjadi insan yang berjaya pada hari ini.

“Alhamdulillah.. Tahniah doa dan berkat kesabaran seorang isteri”

“Syukur alhamdulillah saya pun suka Aliff menang, berkat kesabaran Bella. Aliff pun banyak berubah, tengok dia sujud syukur tu buat saya sebak je”

“Ya… Setiap orang berhak dapat peluang ke 2.. Dia memang wanita yang kuat…”

“Kata-kata yang bagus! Syukur Alhamdulillah, tahniah @iamaliffaziz” komen mereka

Kejayaan Aliff Aziz dinobat sebagai juara Gegar Vaganza musim ke-8 membuatkan orang ramai tidak sabar menanti buah tangan anak jati Singapura ini akan datang.


Dilengkapi Aksesori Kepala Bertanduk, Penampilan Uyaina Arshad Dikritik Netizen

Umum mengetahu pelakon dan pengacara, Uyaina Arshad telah selamat bergelar isteri kepada penyanyi, Raja Syahiran di sebuah premis acara di Kuala Lumpur pada Disember tahun lalu.

Terkini, menerusi video yang dimuatnaik oleh pereka fesyen terkenal, Shanell Harun di aplikasi TikTok, Uyaina dilihat mengenakan persalinan yang diinspirasikan dari Cleopatra bagi Arabian Night yang diadakan pada 29 Disember yang lalu.

@uyaina in #shanellharun #arabiannight #wedding #arabianwedding #fyp #uyainaarshad

Walaubagaimanapun, persalinan mewah yang dikenakan oleh Uyaina mendapat kritikan netizen  yang mempertikaikan maksud aksesori  sekaan ‘tanduk’ di kepala pengacara itu. Malah ada yang berpendapat aksesori mahkota itu kelihatan seperti ‘isteri firaun’.

Walaubagaimanapun, sehingga kini Uyaina masih belum memberikan sebarang kenyataan berhubung kritikan yang dilemparkan padanya mengenai aksesori tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Sentiasa Rendah Diri Dan Jauhi Orang Toksik’- Aaron Aziz Titip Pesan Buat Aliff Aziz

Melihat kemenangan Aliff Azizi sebagai juara Gegar Vaganza musim ke-8 itu, membuatkan Aaron Azizi menitip pesanan dan nasihat buat ‘orang kampungnya’ itu sambil mengucapkan tahniah atas kemenangan penyanyi tersebut di Instagram nya.

Pelakon filem popular Ombak Rindu dan KL Gangster ini, menitipkan pesanan istimewa buat Aliff agar sentiasa merendah diri dan jauhi orang toksik serta dalam masa yang sama mengingatkan penyanyi tersebut bahawa rezeki yang diberi bukan untuk diri semata tapi untuk keluarga.

“Tahniah Adik. Abang bangga dengan kau. Abang tahu kau boleh buat sesuatu yang besar dan capai sesuatu bukan saja untuk diri kau tapi untuk isteri dan anak-anak juga.

Ingat pesanan abang dalam perbualan DM kita. Jangan lihat kebelakang cuma melangkah ke depan baru lah kita boleh ke hadapan.

Semua rezeki bukan untuk diri kita sebagai suami dan ayah tapi untuk keluarga. Alhamdulillah ALLAH naik kan kau dan memberkati mu dengan kemunculan hebat ini.

Sentiasa merendah diri dan jauhi orang toksik.

Tahniah sekali lagi @iamaliffaziz” tulisnya

Melihat kapsyen Aaron di Instagram membuatkan orang ramai turut sama memberi komen nasihat, dan mendoakan kejayaan Aliff Aziz dalam dunia hiburan.

“Alhamdulillah.. Dan tahniah semoga Allah sentiasa menjaga Alif, isteri dan anak-anak.. Maju ke hadapan”

“Terus ke depan dan tetap merendah diri”

“Kata-kata yang baik Aaron.. Tolong terus bimbing dia sebagai adik anda dalam Islam.. Dia seorang yang hebat.. Terima kasih kepada Allah. Alhamdulillahi taala”

“Alhamdulillah.. Tahniah buat @iamaliffaziz…. Rezeki tak pernah salah alamat #syukur” komen mereka

Sekadar info, Aliff Aziz pernah terpalit dengan beberapa kontroversi panas yang menjadi bualan hangat rakyat Malaysia dan juga Singapura. Diharap dengan kemenangan yang diperolehi ini, dapat membuatkan penyanyi ini bersikap lebih matang, bertanggungjawab dan buka buku baru dalam hidup.


Sampai Terpaksa Buat ‘Flight Mode’! Nikki Palikat Terharu Nama Trending Di Media Sosial

Naib Juara Gegar Vaganza 8 (GV8), Nikki Palikat terkejut dan terharu selepas mendapat tahu namanya menjadi ‘trending’ di laman Twitter pada malam Ahad.

Menurut Nikki, telefon bimbitnya menerima terlalu banyak notifikasi ketika itu sehingga terpaksa membuat telefon bimbitnya berada dalam tetapan mod penerbangan.

“Hari ini saya dapat banyak sangat notifikasi sampai terpaksa buat flight mode. Terima kasih kerana beri sokongan kepada perjalanan saya dalam GV ini. Saya pun baru tahu mengenai ini dan juga baru wujudkan akaun twitter” kata Nikki

Berterima kasih atas segala sokongan yang diberikan buatnya sepanjang bersaing di dalam GV8, Nikki berkata perjalanan karier seni nya telah kembali semula. Lantaran itu, sebuah single terbaharu bakal dilancarkan tidak lama lagi sebagai hadiah buat peminat. Jelas Nikki, selepas ini juga dia akan terus aktif dan mewarnai industri seni.

“Perjalanan baru sahaja bermula dan saya sangat gembira kerana saya akan lancarkan sebuah single tak lama lagi dan saya pun dah selesai rakamkannya.

“Sebenarnya lagu tersebut mempunyai kisah di sebaliknya yang sangat teruja dan saya rasa semua orang akan tertunggu-tunggu mengenainya.

“Saya akan terus berada dalam industri dan ya anda akan terus melihatnya” katanya lagi

Sekadar info, dalam pusingan akhir GV8 Nikki yang menyanyikan lagu Terasing dan duet bersama Idayu mendendangkan lagu Mengapa memperoleh markah sebanyak 81.26% di belakang Aliff Aziz selaku juara. Manakala, di pusingan ‘battle’ Nikki telah bersaing bersama Suki menerusi lagu Gangnam Style. Dengan kemenangan tersebut, Nikki berjaya membawa pulang hadiah wang tunai RM50 ribu dan trofi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Cubalah Bersangka Baik”-Fazley Yaakob Tegur Pihak Yang Pertikai Kemenangan Aliff Aziz

Penyanyi dan chef selebriti, Dato’ Fazley Yaakob tampil menegur sesetengah pihak yang mempertikaikan kemenangan Aliff Aziz sebagai juara di pentas akhir Gegar Vaganza musim ke-8 (GV8) pada malam tadi.

Menerusi perkongsian di Instagram, Fazley meminta pihak terlibat untuk bersangka baik dan menganggapnya sebagai rezeki yang telah ditentukan Allah.

“Buat kalian yang sibuk-sibuk kan ‘kenapa orang Singapura yang menang? Sebab @tokram_ramlims orang Singapura maka dia menangkan orang Singapura!’

“Cubalah bersangka baik, hanya kali ini! Rezeki semua Allah dah tentukan.

“Tak kiralah Malaysia ke. Indonesia ke, Singapura ke, kita dah satu rumpun. Jangan bawa sentimen kenegaraan ke pentas rezeki @gegarvaganzaofficial”-pesan Fazley

Tambah Fazley lagi, dia menyifatkan mereka yang ‘berhati hitam’ sering berasa layak untuk memberi kritikan tanpa mempunyai rasa segan silu.

“Rezeki tak pernah salah alamat, namun mereka yang berhati hitam seringkali merasa mereka yang lebih layak mengutuk dan mengeji tanpa ada rasa segan”- sindir Fazley

A post shared by Dato' Fazley Yaakob (@fazleyyaakob)

Di akhir hantaran nya, Fazley turut menitipkan ucapan terima kasih terhadap mereka yang memberi ‘pahala percuma’ dengan segala kutukan dan kejian sepanjang dirinya berada dalam GV8. Tidak berkecil hati, sebaliknya Fazley terhibur membaca segala komen yang diberikan terhadap dirinya.


Bakal Tampil Dengan Lagu Baru! Suki Low Dedah Telah ‘Dilamar’ Syarikat Rakaman

Penyanyi Suki Low meluahkan rasa terharu apabila menerima sokongan yang tidak berbelah bahagi daripada peminat sejak daripada awal kemunculannya dalam industri seni sehingga kembali untuk menyertai program realiti Gegar Vaganza 8 (GV8).

Malah, di pentas akhir GV8 Suki telah memberikan persembahan terbaik secara total sehingga namanya ‘trending’ di laman Twitter.

Meskipun sekadar menduduki tempat ketiga, namun rata-rata peminat memuji kredibiliti yang dimiliki oleh penyanyi itu. Menurut Suki, dia akui bukan mudah untuk kembali ke dalam industri seni apatah lagi bertanding di dalam program yang melibatkan ramai nama besar.

Namun, dia berasa bertuah kerana dapat menimba ilmu dan pengalaman bersama peserta-peserta dan rakan duetnya sekaligus menaikkan lagi semangatnya untuk terus aktif.

“Saya sangat gembira kerana saya tidak sangka saya masih ada ramai yang sudi sokong saya dan saya sangat terharu mengenainya. Sebenarnya perjalanan di dalam GV8 ini sangat beremosi kerana saya ada masanya saya rasakan adakah saya sudah membuat yang terbaik.

“Lagipun peserta GV8 kali ini semua yang berpengalaman dan ada diantaranya saya sentiasa menanti-nantikan persembahan mereka sebagai contoh kak Adibah Noor. Saya tidak sangka saya akan bersaing dengannya kerana saya ingatkan dia adalah salah seorang juri.

“Saya gembira kerana mereka memberi motivasi dan galakan untuk berjalan dengan lebih jauh. Saya juga terharu yang ada peminat yang dari awal pembabitan saya dalam dunia seni masih beri sokongan ditambah pula dengan sokongan rakan-rakan duet seperti Shila Amzah dan Khai Bahar.

“Saya dan Shila sebelum ini banyak kali bertembung di dalam pelbagai acara cuma masih belum ada rezeki untuk bekerjasama. Saya bersyukur kerana ada peluang untuk bertemu dengan orang-orang yang hebat seperti mereka” kata Suki

Dalam perkembangan lain, Suki turut mendedahkan bahawa dia telah dilamar oleh sebuah syarikat rakaman bagi penghasilan lagu terbaharunya akan datang. Untuk itu, dia akan mengambil saranan yang diberikan oleh juri tetap GV8, Hetty Koes Endang untuk tampil dengan imej tersendiri dan berterima kasih kepadanya atas nasihat yang cukup bermakna tersebut.

“Lagu baru akan datang dan saya teruja mengenainya. Malah ada juga syarikat rakaman yang sudah melamar saya, terima kasih kepada Tuhan atas peluang ini.

“Saya sebenarnya suka dengan komen Ibu Hetty hari ini (Ahad) mengenai penyanyi harus mempunyai identiti yang tersendiri. Itu sangat mahal jadi saya harap selepas ini muzik saya akan ada benda itu. Saya ambil itu sebagai satu nasihat dan selepas ini kalau anda dengar lagu tersebut anda akan tahu itu saya” kata Suki menutup bicara

Untuk info, Suki yang menduduki tempat ketiga dengan perolehan markah sebanyak 77.91% berjaya membawa pulang wang tunai sebanyak RM 30,000.00 beserta Piala Gegar Vaganza sumbangan Astro.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Suami Ada Hubungan Sulit? Ini Pendedahan Berani Oleh Adik Faziani Rohban

Adik kepada Allahyarhamah Faziani Rohban, Faizul Rohban tampil melakukan pendedahan berani mengenai Pengasas D’nars itu dan suaminya, Ahmad Shah Rizal Ibrahim.

Menerusi hantaran yang dilakukan di laman Facebok,  Faizul memberitahu bahawa dia tidak akan mendedahkan tanpa fakta yang betul dan tampil mendedahkan foto abang iparnya bersama seorang wanita yang diambil pada  September, beberapa bulan selepas arwah terlibat dalam kemalangan pada 18 Mei 2019.

“Saya tidak berhujah tanpa fakta yang betul. 18.5.2019 kakak saya meninggal dunia. Lihat gambar di sebelah tu tarikhnya bila.

Kan saya dah kata cinta dah lama mekar mungkin sewaktu kakak saya masih hidup lagi perkara ini terjadi.”- dedah Faizul

Menurut Faizul, arwah kakaknya pernah memberitahu ibu mereka dan salah seorang kawan baiknya mengenai hasrat ingin bercerai dengan suaminya itu.

“Sebelum kematian kakak saya, arwah pernah berkata kepada umi saya dan salah seorang kawan baik dia waktu itu dia ingin bercerai.”-dedah Faizul lagi

Tegasnya lagi, pendedahan berani itu dibuat setelah  kes mahkamah yang melibat anak sulung Allahyarhamah Faziani ,  Mohd Aqbar Hakim Jasman telah selesai selepas dilepaskan tanpa dibebaskan (DNAA) oleh Mahkamah Majistret. Keputusan itu dibuat mahkamas atas tuduhan menghantar ugutan yang ingin menyebabkan kematian terhadap Ahmad Shah yang merupakan bapa tirinya pada dua tahun lalu.

“Jarang saya nak dedahkan, tetapi bila melibatkan usaha memenjarakan anak saudara saya yang berusaha 21 tahun ketika itu, merosakkan rekod budak, kemudian tak datang mahkamah. Ini akibat dia. Mata bengkak lagi tu, naik kereta pun yang zaman arwah kakak saya lagi”- katanya

Sekadar info, allahyarhamah Faziani Rohban meninggal dunia akibat kemalangan bersama suaminya di Pattani, Thailand pada 18 Mei 2019 ketika dalam perjalanan ke sebuah pondok di Yala bagi memberikan sumbangan sempena bulan Ramadhan.


Aktivis Tuntut Nabila Huda Bayar Gantirugi RM900 Ribu Jika Tiada Permohonan Maaf

Aktivitis tempatan, Fatimah Zaharah Rahim yang mendakwa difitnah pelakon dan pengacara televisyen Nabila Huda Suhaimi di laman media sosial Instagram dan Twitter tahun lepas, mula mengambil tindakan undang-undang dengan menuntut permohonan maaf dan ganti rugi fitnah sebanyak RM900 ribu dari artis tersebut.

Surat tuntutan telah dihantar melalui serahan tangan oleh firma guaman NHA Advocates & Solicitors yang mewakili aktivis tersebut kepada Nabila Huda pada hari Khamis, 20 Januari. Tuntutan tersebut dibuat setelah aktivis itu mendapat nasihat daripada barisan peguamnya.

Aktivis tempatan itu mendakwa Nabila Huda telah menyebarkan berita palsu dan kenyataan-kenyataan berunsur fitnah pada 25 Disember tahun lepas dengan memuat naik, menulis dan menerbitkan melalui aplikasi Instagram dengan nama pengguna kupu-kupu.

Aktivis Fatimah Zaharah mendakwa yang Nabila Huda telah mendedahkan beliau kepada kebencian orang ramai apabila melihat dan membaca apa yang telah ditulis dan diterbitkan oleh pelakon tersebut.

Nabila Huda didakwa telah menyiarkan kenyataan-kenyataan berbaur fitnah yang membawa maksud yang aktivis tersebut adalah seorang yang bangsat, bodoh, pencuri, mengambil dan memberi barang sumbangan orang lain namun mengakui barangan tersebut adalah daripadanya, mengambil kesempatan ke atas orang lain dan lain-lain kenyataan.

Pada tarikh yang sama, Nabila Huda juga didakwa telah memuat naik gambar aktivis dan menerbitkan satu penyiaran yang mana kenyataan-kenyataan tersebut membawa maksud yang aktivis tersebut telah memberi barang sumbangan yang bukan miliknya namun menyatakan bahawa barang sumbangan tersebut adalah daripada beliau dan mengambil kesempatan ke atas orang lain.

Kenyataan-kenyataan yang didakwa fitnah dan berita palsu tersebut telah dikongsi dan ditonton di pelbagai platform media sosial yang lain termasuk di platform Youtube, laman-laman portal berita dan juga saluran media.

“Anak guam, Fatimah Zaharah tidak pernah melakukan seperti apa yang didakwa Nabila Huda dan beliau telah menerima kecaman, ugutan dan komen-komen yang tidak benar daripada masyarakat berikutan kata-kata yang dikongsikan oleh pelakon tersebut,” tambah Nurul Hafidzah lagi.

Sekiranya tiada permohonan maaf, pembayaran gantirugi RM900 ribu atau gantirugi yang setimpal dengan kesan daripada tindakan dakwaan fitnah tersebut dalam masa tujuh hari selepas penerimaan surat tuntutan, aktivis tempatan itu akan terus memfailkan tuntutan di mahkamah.

Aktivis itu juga mendakwa yang perkara tersebut telah menyebabkan beliau mengalami malu, tekanan emosi dan kesedihan apabila masyarakat mempercayai dakwaan berita palsu dan fitnah yang telah dimuat naik dan diulang siar oleh pengguna-pengguna media sosial yang lain setelah melihat “postings” tersebut.

Beliau seterusnya mendakwa yang fitnah dan berita palsu it juga telah turut memberi kesan buruk kepada ahli keluarga beliau.

Peguam Nurul Hafidzah Hassan dibantu oleh peguam bersama Zeti Zulkifli dan Datuk Wan Azmir Wan Majid.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ibarat Aplikasi”- Yasmin Hani Kongsi Rahsia Semakin ‘Fit’ Dan Cantik

Muat naik terkini pelakon dan pengacara berdarah kacukan Inggeris – Melayu, Yasmin Hani di Instagram nya menarik perhatian orang ramai. Apatah lagi, perkongsian ibu kepada dua cahaya mata ini menunjukkan azamnya mahu menjadi lebih baik, sihat, kurus dan kuat.

Pelakon ini berkongsi beberapa foto dirinya melakukan senaman di gym, bersama kapsyen yang ringkas tapi padat dengan mesej itu mencuri perhatian warganet.

Yasmin mahu dirinya menjadi versi yang lebih baik dan bandingkan diri yang lama dengan yang baru, umpama mengemaskini aplikasi telefon pintar.

“Seriusnya saya tidak mahu tubuh wanita lain. Saya cuma mahu diri saya jadi kurus, kuat dan sihat. Jangan banding diri anda dengan orang lain, cuma bandingkan diri anda yang lama.

Kita semua berlainan. Cuba jadi versi yang lebih baik. Ibarat aplikasi lama, kemaskini kepada versi yang lebih baik. Jadi mula kemaskini'” tulisnya

Melihat perkongsian Yasmin di Instagram nya itu, raih pelbagai komen dan reaksi warganet di ruangan komen posting pelakon jelita tersebut.

Nak cantik, sihat dan kurus kenalah mula bersenam seperti Yasmin!


Penentuan! Kes Mahkamah Usahawan Selebriti Popular Bakal Diketahui

Setelah sekian lama kes membabitkan antara seorang individu wanita yang juga selebriti usahawan popular dengan sebuah syarikat pengurusan acara, dikhabarkan bakal sampai ke penghujungnya pada minggu hadapan.

Menerusi jemputan yang dikirimkan kepada pihak Murai.my sebentar tadi, sebuah sidang media akan diadakan sejurus mahkamah mengeluarkan keputusan bagi kes tersebut. Difahamkan, antara tuntutan tersebut termasuklah bagi kes perintah komital dan perintah bersih. Dalam kes itu, perintah komital telah difailkan berikutan usahawan tersebut telah ingkar serta menghina mahkamah.

Untuk info, kes perintah komital merupakan suatu proses undang-undang untuk menguatkuasa suatu perintah atau penghakiman mahkamah terhadap pihak yang ingkar seterusnya dipenjarakan. Dalam prosiding kebankrapan pula, ia disifatkan sebagai suatu tindakan melakukan suatu kesalahan.

Terdahulu, syarikat pengurusan acara tersebut telah memfailkan saman fitnah serta penghakiman ingkar kehadiran mahkamah terhadap usahawan itu pada tahun 2020.


‘Dia’ Tular Kerana Aweera, Qody Rany Luah Hasrat untuk Berduet

Penyanyi Qody Rany berkongsi rasa teruja apabila finalis Gegar Vaganza 8 (GV8), Aweera berjaya membawakan lagunya yang berjudul Dia dengan begitu baik.

Malah, persembahan tersebut turut mendapat pujian ramai dan kembali tular. Menurut Qody atau nama sebenarnya Rossaidi Abdul Rani ,28 ketika ditemui Murai.my, single itu sebelum ini jarang dimainkan di stesen radio dan kerana penangan Aweera, ia kembali mendapat perhatian ramai.

Dedah Qody lagi, jumlah pengikutnya di Instagram juga semakin bertambah sejak tularnya persembahan Aweera.

“Bila dapat tahu Aweera bawakan lagu saya, memang teruja kerana lagu itu sebelum ini jarang mendapat dimainkan di stesen radio dan itu adalah kali pertama ia dinyanyikan dalam program realiti. selepas itu saya hubungi dia dan ucapkan semoga berjaya. sebelum ini pun Aweera merupakan rujukan saya untuk menyanyi.

“Alhamdulillah secara tiba-tiba jumlah pengikut saya bertambah. boleh dikatakan beratus-ratus mengikuti saya di Instagram ketika itu. Bukan itu sahaja, video muzik Dia turut bertambah kembali” kata Qody kepada Murai.my

Menyimpan hasrat untuk berduet dengan Aweera, jelas Qody dia bersedia untuk bekerjasama dengannya sekiranya mempunyai peluang pada masa akan datang.

“Kalau ada rezeki untuk berduet kenapa tidak mungkin ada benda baru yang saya boleh belajar darinya. Dia pun bawakan genre rock sama seperti saya jadi kita tengok selepas ini kalau ada lagu yang sesuai boleh juga kalau Aweera sudi bekerjasama” katanya lagi

Dalam perkembangan lain, Qody turut berkongsi nasihat buat para peserta program realiti Big Stage 2022 yang akan membuka tirainya pada 6 Februari 2022.

Pesan pemenang tempat ketiga Big Stage 2020 ini, setiap daripada mereka harus merancang persembahan sebaikny dan tampil dengan pelbagai kelainan.

“Masuk program realiti ini sebenarnya berat, setiap minggu kena menyanyi dan tampil dengan kelainan, jadi mereka perlu berani” pesan Qody

Malah, dia turut berharap agar kesemua mereka dapat kuatkan semangat untuk beraksi setiap minggu selain terus dapatkan sokongan daripada pelbagai pihak.

“Kekuatan terletak pada sokongan moral keluarga, rakan-rakan dan pasukan. Kalau kita mengalah atau tertekan, moral yang positif akan hilang begitu sahaja dan menganggu momentum persembahan pada akan datang.

“Jadi nasihat saya kepada peserta-peserta Big Stage 2022 kalau alami dugaan yang berat seperti saya sebelum ini, anda perlu dapatkan sokongan moral dan jangan sesekali berdiam diri”  kongsi nya lagi

Sekadar info, Qody mula dikenali selepas muncul sebagai naib juara dalam Mentor Milenia 2016. Kemudian, dia turut menyertai Big Stage musim ketiga pada tahun 2020 dan mendapat tempat ketiga.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wawa Zainal Urus Perihal Kewangan, Aeril Zafrel Akui Masih Tidak Tahu ‘Transfer’ Wang Syarikat

Pelakon, Aeril Zafrel tampil berkongsi tip kejayaan yang diamalkannya sehingga kini setelah 10 tahun hidup bersama isteri tercinta yang juga pelakon, Wawa Zainal.

Menerusi sebuah hantaran terdahulu yang dimuatnaik Aeril di laman Facebook,dia menyifatkan pelbagai dugaan telah mereka lalui bersama sepanjang mendirikan rumah tangga dan akui mereka bukan pasangan yang sempurna.

“Alhamdulillah sudah 10 tahun kami hidup bersama. Banyak dugaan yang telah kami lalui, dari awal perkahwinan sehinggalah ke harini.

Kami bukanlah pasangan yang sempurna , masih banyak yang kami harus pelajari walaupun sudah 1 dekad sebantal besama.”-luah Aeril

Tambah Aeril lagi, dia turut berkongsi tips kejayaan yang diamalkan termasuk menyerahkan kepada Wawa untuk menguruskan segala perihal kewangan syarikat perniagaan mereka Dedahnya, sehingga kini dia masih tidak tahu cara untuk memindahkan wang syarikat mereka.

“Antara tips kejayaan yang saya amalkan hingga la ke harini ialah saya biarkan wawa uruskan semua duit perniagaan kami. Malah sampai harini saya masih tak tahu lagi nak transfer duit company.”-Dedah Aeril

Di akhir hantaran nya. Aeril menjelaskan tujuan dia menyerahkan perihal penting itu kepada Wawa  kerana dia percaya wanita mampu menguruskan kewangan dengan baik.


Diva AA & Kelly Azman Sudah Berdamai?

Pertemuan secara tidak sengaja diantara mereka baru-baru ini, membuka lembaran baharu buat dua selebriti sensasi, Diva AA dan Kelly Azman.

Sebelum ini, umum sedia maklum bahawa Diva AA atau nama sebenarnya Azwan Hj Ali telah memuatnaik sebuah ciapan di laman Twitter mempertikaikan kredibiliti seorang juri di sebuah rancangan realiti terbitan syarikat penyiaran swasta. Biarpun tidak menyatakan dengan terperinci mengenai individu tersebut, namun rata-rata netizen berpendapat ia ditujukan buat Kelly yang merupakan seorang penghibur dan wartawan hiburan.

“Viral as ever! Diva AA maki kan jer juri sampah pakai kanta 3KM! Ko bawak sial jer”

“F*cking faked tersial gelupuh ber selfie! Juri-juri sampah yang diperap Astro! Dah habis calon ke? Bila di cop show sampah? Amok! But*h! Gthh Puii” komen Diva AA menerusi sebuah ciapan

Buang yang keruh,ambil yang jernih. Kedua-dua figura ini dilihat telah saling berbual dan turut mengambil gambar serta video bersama.

Menurut Diva AA, dia akan terus memberi teguran kepada mana-mana pihak yang menimbulkan isu dan dalam masa yang sama tidak menyangka era ini pelbagai kontroversi panas masih menjadi tumpuan umum.

“Saya sudah berada di dalam industri ini lebih dari 33 tahun. Siapa pun tidak sangka selepas 10 tahun mendiamkan diri, kini saya kembali. Kalau ditanya apa punca nya, tidak ada apa pun cuma saya enggan mengambil sebarang tugasan ketika itu. Saya duduk di London tetapi kontroversi terus berlegar-legar.

“Saya ingatkan kontroversi 10 tahun lalu berbeza dengan tahun 2022. Ikhlas saya cakap saya dah lalui semuanya, macam-macam cerita dah keluar. Saya tidak menyangka sehingga tahun ini nama dan kontroversi Diva AA berada di tahap yang menggunung. Saya terkejut sebab ingatkan ia semakin tenggelam sebab sebelum saya membawa diri ke London 10 tahun lalu saya kecewa dengan apa yang orang kecam saya.

“Tetapi kini tidak lagi kerana ia telah berubah dan perasaan geram saya semakin menebal. Saya pernah dikecam lebih dari 50 status sehari. Kau sanggup ke dengan kecaman? kalau menteri satu dua kecaman pun dah menggelupur buat sidang media” kata Diva AA kepada Murai.my

Bagi Kelly pula, dia sudah lali dengan pelbagai kecaman sebelum ini dan akui tidak berkecil hati dengan ciapan dari Diva AA kerana sudah lama mengenalinya.

“Saya sudah lama di dalam industri ini. Sama seperti Diva AA saya pun sudah lali dengan pelbagai kecaman termasuk darinya kerana kami pun sudah lama saling mengenali. Apa-pun saya hanya ingin memfokuskan kepada karier saya dan buatkan orang ramai terhibur. Jadi terserah kepada mereka untuk berkata-kata kerana saya hanya menjadi diri saya sendiri dan ingin menjadi penghibur” kata Kelly

Kedua-dua selebriti itu ditemui Murai.my di majlis sidang media MIC ON! musim kedua di Hard Rock Cafe Kuala Lumpur baru-baru ini. Di dalam rancangan realiti itu, Diva AA akan bergandingan bersama Issey Fazlisham menggalas tanggungjawab sebagai hos yang akan bermula pada 28 Januari 2022 di saluran Awesome TV.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Jangan Sampai Aku Try” – Sharnaaz Ahmad Mahu Jadi Hero Dalam MV Terbaru DSV?

Jutawan Kosmetik, Dato Seri Vida (DSV) mengumumkan pencarian pelakon lelaki video muzik terbarunya akan datang dan turut mendedahkan kriteria yang diinginkan.

Menerusi hantarannya di Instagram, DSV meminta cadangan peminat untuk mencari jejaka yang sesuai berada dalam muzik video terbarunya itu.

“Saya nak cari hero dalam muzik video saya. Boleh bagi cadangan tak siapa pelakon, hero, penyanyi ke, siapa yang boleh saya bersama hero tu dalam muzik video ?- tulis DSV

Tambahnya lagi, antara ciri-ciri yang dicari pada figura tersebut antaranya adalah seorang lelaki yang bujang dan mempunyai badan yang kekar.

“Tapi saya nak yang bujang, tiada tunang, tiada bini, single and available kerana takut la terjatuh tisu ko, takut tersentuh. So saya nak yang single dan available, hensem, sado.”- katanya

A post shared by Dato' Seri Dr. Hajah Vida (@datoserivida)

Tinjauan Murai.MY di ruangan komen hantaran DSV itu turut mendapat komen dari pelakon kacak, Sharnaaz Ahmad yang berseloroh sanggup dilanggar lori kerana ingin terlibat dalam muzik video DSV.

“Jangan sampai aku try..Haa jagaaa. Jangan kata tempuh, kena langgaq lori pun boleh.

Cuma nak tau yang ehekk ehekk tu kena buat apa? 🤣”- komen Sharnaaz

Sekadar info, DSV membuat keputusan untuk tampil dengan single terbaharu kononnya ingin membalas kembali sindiran yang dibuat oleh bekas pembantu peribadinya, Iqbal Zulkefli yang turut tampil dengan sebuah lagu sebelum ini. Menurut DSV, dia mengambil pendekatan tersebut kerana ingin mereka yang mendengarkan lagu itu kelak merasakan kesedihannya.


“Macam Boleh Agak”- Netizen Yakin, Bernard Chandran Reka Baju Kahwin Puteri Sultan Brunei

Pereka fesyen terkenal dalam dan luar negara, Datuk Seri Bernard Chandran memuatnaik gambar perkahwinan anak sultan Brunei, Puteri Fadzillah Lubabul Bolkiah bersama suami beliau, Abdullah Nabil Mahmoud Al-Hashimi mencuri perhatian orang ramai.

Melihat muat naik pereka fesyen tersebut di Instagram, rata-rata ramai yang mengesyaki busana yang sarung oleh pasangan merpati sejoli ini merupakan hasil tangan Bernard sendiri.

Diruangan komen posting pereka fesyen ini, ramai yang memberi komen dengan mengatakan, persalinan busana perkahwinan yang dipakai oleh pasangan diraja itu tampak gah dan menakjubkan kerana hasil sentuhan unik Bernard.

“Patut lah…. Baju pengantin cantik sangat”

“Patutlah.. Macam boleh agak ‘masterpiece’ Dato”

“Sememangnya ‘masterpiece’ Dato Bernard!”

“Gaun pengantin yang paling cantik dan elegan dari mana-mana perkahwinan diraja Brunei setakat ini!” komen mereka

Untuk rekod, Datuk Seri Bernard sering menghasilkan rekaan yang unik dan sentuhan unik yang tersendiri, jadi tidak hairanlah pereka fesyen Malaysia ini mempunyai ramai pelanggan setia dikalangan kerabat diraja dan golongan elit Malaysia dan Brunei.

Serius cantik set persalinan yang dikenakan oleh kedua-dua pengantin diraja ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sering Melekat Dengan ‘Baby Carrier’, Netizen Puji OOTD Ain Edruce Tetap ‘Hot’

Pelakon dan pengacara, Ain Edruce yang kini sedang bercuti di Itali memuatnaik foto percutian keluarga kecilnya di Instagram. Apa yang menarik, foto dan kapsyen terkini yang di muat naik selebriti jelita ini menarik perhatian orang ramai di media sosialnya.

Menerusi perkongsian Ain di Instagram nya sejak bergelar ibu, setiap kali ingin mengambil gambar outfit of the day (ootd) bersama puteri kesayangannya itu pasti ada aksesori tambahan melekat ditubuhnya.

“Sejak jadi ibu ni ada aksesori baru bila OOTD… Melekat je ‘carrier’.

Kapsyen yang ditulis selebriti jelita ini menarik perhatian orang ramai dan rata-rata memberi komen mengatakan semua penampilan Ain tetap nampak cantik dan terletak meskipun memakai baby carrier.

“Ada carrier kat depan pun.. Tetap letopansss”


Gaya Comel Pengantin Baru Park Shin Hye Dan Choi Tae Joon Dengan Pakaian Tradisional Korea

Pasangan pelakon Korea popular, Park Shin Hye dan Choi Tae Joon secara rasminya telah melangsungkan pernikahan pada Sabtu lalu (22 Januari). Majlis perkahwinan pasangan itu dilaporkan telah berlangsung secara tertutup di Seoul, Korea Selatan.

Selepas detik perkahwinan mereka, Park Shin Hye telah memuat naik gambar pra-perkahwinan mereka yang bertemakan tradisional Korea. Dalam foto yang telah dikongsikan oleh Park Shin Hye, kelihatan  bintang ini mengenakan hanbok ungu yang begitu cantik sekali.

Menurut AMK News, hanbok tersebut telah direka khas oleh pereka pakaian tradisional Korea Selatan, House of Lynn. Hanbok yang berwarna ungu dengan corak berjalur biru dan cyan dengan rekaan kembang pada bahagian bawah badan. Wanita yang sedang hamil anak sulung ini juga kelihatan sangat menawan bak puteri diraja.

“Terima kasih kepada semua yang telah menghantar banyak ucapan dan tahniah,” tulis Park Shin Hye dalam kapsyen foto tersebut.

Tidak lama selepas memuat naik foto tersebut, Park Shin Hye telah memuat naik satu lagi foto di instagram story miliknya dimana mereka telah mengenakan hanbok dengan warna yang berbeza berbanding foto sebelumnya. Dia dilihat memakai hanbok warna teal garden dengan tali leher berwarna ungu gelap yang direka khas oleh pereka yang sama.

Manakala sarung tulle di bahagian bawah berwarna biru tua yang samar-samar menampakkan skirt hanbok hijaunya. Bagi Choi Tae Joon pula, dia dilihat memakai pakaian tradisional lelaki yang berwarna kelabu gelap.

Dengan memakai pakaian tradisional Korea, Park Shin Hye dan Choi Tae Joon telah bergambar comel dan mereka kelihatan gembira sambil menari. Kedua-duanya juga telah menampakkan gaya yang lebih anggun dan ceria.

Dalam gambar yang telah dimuat naik, pasangan ini kelihatan sangat romantis dan elegan. Park Shin Hye juga kelihatan sangat cantik dengan tiga gaun pengantin yang berbeza. Park Shin Hye begitu ayu apabila mengenakan gaun sambil memegang sejambak bunga tangan disamping suaminya.

Park Shin Hye juga kelihatan begitu anggun sekali dengan gaun berlengan panjang yang diperbuat dari lace.

Dia kelihatan memukau apabila mengenakan gaun berwarna putih dengan aksen laser cut  yang mewah dan elegan. Dia juga dilihat begitu menawan seperti peri hutan di tengah-tengah dedaun.


“Suboqq”- Ucapan Che Ta Sempena Ulang Tahun Perkahwinan Buat Ayu Raudhah & Zaquan Adha Memang Lucu

Muat naik terkini di Instagram milik pelakon dan usahawan jelita, Rozita Che Wan atau lebih mesra di sapa Che Ta ini, mencuri perhatian orang ramai di sosial medianya.

Aktres ini memuatnaik gambar Ayu Raudhah bersama Zaquan, dengan kapsyen ucapan istimewa sempena sambutan ulang tahun perkahwinan ke-11 pasangan bahagia ini.

Bagi Che Ta rumahtangga Ayu dan Zaquan adalah yang paling sempurna, bukan saja kedua-duanya seorang yang penyayang dan serba boleh serta saling memahami.

Selebriti jelita ini juga berkongsi berita gembira yang Ayu dan Zaquan bakal menimang cahaya mata keenam, dan mendoakan agar kebahagian mereka berdua berkekalan sehingga jannah-Nya.

“Selamat Ulang Tahun Perkahwinan Ke-11 kepada adik kesayangan dan adik ipar saya @ayuraudhah_7 @zaqone_08 ..

Dari kaca mata seorang kakak
Kebahagiaan rumahtangga kamu berdua yang paling sempurna…
Suami muda, herlok kaya, bertanggungjawab, kuat agama dan penyayang.
Isteri cantik, tua sikit ja, serba boleh, pandai masak, mengemas, menjahit, subur (11 tahun kahwin, anak nak masuk 6) penyayang, memahami dan paling setia.
Semoga kebahagiaan ini sampai ke jannah amin” tulisnya

Ucapan ikhlas Che Ta itu mendapat respon Ayu di ruangan komen posting tersebut, di mana Ayu mengatakan dirinya sangat berterima kasih dan amat menyayangi kakaknya itu.

“MasyaAllah.. Alhamdulillah.. SubhaAllah.. AllahuAkbar terima kasih untuk segalanya kak Ta ku sayang @rozitachewan1 ‘we love you to the moon and back’ (emoji ciuman)” komen Ayu Raudhah

Melihat muat naik Che Ta, ramai yang memberi komen dengan mengatakan mereka berasa tersentuh dengan ucapan yang dikatakan selebriti itu kepada adiknya dan ada juga yang meluahkan rasa terkejut di mana Ayu dan Zaquan bakal timang anak yang keenam.

“Preggy lagi ka? Tu dia aih subur lajak betul”

“Kasih sayang seorang kakak” komen mereka

Untuk rekod Ayu Raudhah dan Zaquan mendirikan rumahtangga pada 21 Januari 2011, hasil perkongsian hidup selama 11 tahun Ayu dan Zaquan dikurniakan lima orang cahaya mata, Muhammad Aisy Qaiser, Muhammad Aisy Aryann, Laura Zuleykha, Muhammad Aisy Khaliq dan Muhammad Aisy Al Jibreel.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kos Majlis Resepsi Cecah Berpuluh Ribu, Hadiah Mila Jirin Buat Heliza Helmi

Pemilik Bizmilla Wedding Centre yang juga penyanyi terkenal, Mira Jirin menyifatkan sebuah majlis resepsi sebagai hadiah buat teman baiknya, Datin Seri Heliza Helmi tidak boleh diukur dengan wang ringgit.

Dikhabarkan, majlis resepsi yang berlangsung 22 Januari lalu di Bizmilla Grand Ballroom, Eco Sanctuary dianggarkan menelan belanja puluhan ribu ringgit. Bagaimanapun, Mila atau nama sebenarnya Noorsyarmila Jirin memilih untuk tidak mendedahkan jumlah sebenar perbelanjaan majlis kahwin Heliza dan suaminya, Datuk Seri Mahadi Badrul Zaman.

“Hadiah dan nilai majlis resepsi ini tidak boleh dibandingkan dengan usia persahabatan kami yang sudah mencecah 15 tahun. Apa yang saya berikan bertitik tolak atas kasih dan sayang seorang sahabat.

“Kebetulan saya menjalankan empayar perniagaan perkahwinan ini sejak tahun 2013, jadi tak salah saya hadiahkan sesuatu yang dekat di hati untuk insan disayangi,” kata Mila

Disebalik majlis tersebut, tersimpan sebuah kisah lucu diantara mereka. Menurut Mila, pada awalnya Heliza menghubungi bertanyakan mengenai kekosongan dewan Bizmilla yang ada untuk digunakan pada 1 Januari lalu. Namun, dia tidak menyangka bahawa pertanyaan Heliza itu adalah bagi meraikan hari istimewanya

“Cuma ketika itu, saya tidak syak dan tahu mengenai cerita sebenar yang dia akan berkahwin. Ketika ditanya mengenai dewan kosong untuk tarikh berkenaan, saya pun tak tanya beriya iya ia diperlukan untuk majlis siapa.

“Cuma permintaan itu tak dapat dipenuhi sebab enam dewan yang ada sudah penuh. Saya pun seperti kebanyakan lain yang tidak tahu dia akan berkahwin pada tarikh itu. Jadi perbualan kami terhenti di situ.

“Selang beberapa hari, saya dikejutkan dengan undangan majlis persandingannya melalui kiriman WhatsApp. Saya antara sahabatnya yang amat gembira dengan berita tu. Masa itu gembira saya bukan kepalang sampai lupa nak tak tanya dengan siapa dia akan berkahwin,” kongsinya

Mengimbas kembali kenangan lalu, Mila berkata dia pernah berseloroh dengan Heliza untuk mengendalikan majlis perkahwinannya suatu hari nanti dan tidak menyangka ia akan menjadi suatu realiti.

“Saya imbas kembali kenangan pada tahun 2019, dia ada anjurkan majlis bersama peminat di salah satu dewan Bizmilla. Masa itu saya sempat berseloroh kepadanya. Saya kata, kalau dia kahwin, syarikat saya wajib uruskan majlis dan jadi lokasi persandingan.

“Cuma ketika itu, dia mungkin ingat apa yang saya katakan hanya bersifat sekadar syarat pertuturan semata mata. Tapi jauh di sudut hati saya, kata kata itu sebenarnya serius dan mahu dijadikan kenyataan.

“Alhamdulillah, hasrat saya Allah makbulkan. Saya bersyukur dapat memberi sedikit kegembiraan dan meraikan sahabat saya ini,” katanya bersyukur.

A post shared by 🎯H E L I Z A H E L M I 🎯 (@nurhelizahelmi)

Tambahnya lagi, Heliza beberapa kali cuba untuk menolak ‘hadiah’ daripada Mila kerana berasakan tidak layak menerimanya. Mila juga menyifatkan pemberian tersebut adalah hadiah perkahwinan buat pelantun Doa Dalam Lagu itu dan bukan sebagai tajaan kerana mengenangkan persahabatan serta sikap pemurah Heliza selama ini.

“Namun, saya teringat kata kata yang dia sering ungkapkan andai dberi hadiah tetapi saya menolaknya. Heliza akan cakap, Rasulullah tidak pernah menolak hadiah pemberian sahabatnya.

“Saya turut menggunakan modal kata kata yang sama dan dia akhirnya bersetuju. Saya tak anggap ini sebagai tajaan, tapi lebih kepada hadiah kahwin,”

“Cuma selama ini, sikap pemurahnya menghadiahkan itu ini, tak pernah saya kongsikan kepada umum. Malah saat mula ingin berhijrah dan berhijab, saya banyak berhubung dengannya dan dia memberikan banyak input berguna agar kekal istiqamah.

“Dia juga terus memberikan saya beberapa helai tudung dan jubah. Hubungan kami ini jauh di mata tapi dekat di hati.

“Kami memang jarang berjumpa disebabkan kekangan masa masing masing. Tetapi kami kerap berhubung melalui WhatsApp, rakaman suara dan juga telefon sambil bertanya khabar serta bertukar pendapat.

“Tak ketinggalan kami pasti sering mendoakan antara satu sama lain. Tambahan sewaktu ‘lockdown’, dia banyak menyokong perniagaan saya. Dia juga membantu saya dalam mempromosikan produk dan perkhidmatan Bizmilla di media sosial beliau secara percuma,” katanya lagi

Lebih manis, pada majlis resepsi itu, Mila berjaya meyakinkan Heliza untuk menyarung busana daripada kain songket.

“Saya sendiri amat menyukai material songket dan menghargai seninya. Busana perkahwinan itu dijahit oleh pasukan kerja Bizmilla Bridal sendiri.

“Selain itu, untuk pemilihan kek perkahwinan pula, saya memberi cadangan idea kepada pasukan kerja Cakesmilla. Mereka menyediakan kek sentuhan moden kontemporari supaya dapat diselarikan dengan busana songket yang digayakan.

“Alhamdulillah pengantin sangat gembira dengan dekorasi dewan dan pelamin. Tetamu yang hadir juga disajikan menu secara ‘dome’ ” katanya.

A post shared by B I Z M I L L A (@mila_jirin)

Dalam perkembangan lain, Mila kini kembali bangkit menyemarakkan empayar perniagaannya selepas lebih dua tahun melalui fasa turun naik kesan pandemik COVID-19. Untuk rekod, Bizmilla kini mempunyai 10 dewan kahwin atau premis ruang acara di One City Subang, Sanctuary Mall, Rawang dan Johor Bahru. Pada pertengahan tahun ini, beberapa dewan kahwin akan ditambah termasuk di Kota Raya Kuala Lumpur dan di Iskandar Puteri, Johor Bahru.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Luna Maya Nekad Untuk Melakukan Freeze Egg, Ini Alasannya

Baru -baru ini, Luna Maya sekali lagi kembali menjadi bualan hangat netizen. Semuanya kerana setelah dia mengaku bahawa dia sudah melakukan freeze egg (pembekuan telur) ketika menjadi tetamu di saluran Youtube Venna Melinda.

Bekas kekasih Ariel NOAH ini sebenarnya sudah lama merancang untuk melakukan proses membekukan telur ini. Bagaimanapun, rancangan itu hanya direalisasikan pada pertengahan 2021 yang lalu.

“Saya mahu lakukan perkara ini sejak empat atau lima tahun lalu. Saya teringin sangat nak buat dari hujung tahun 2017 hingga 2018. Tapi, sebab saya sibuk, okay (ditunda) ke 2019. Lepas itu sibuk lagi, saya nak 2020. Due kepada pandemik, saya tidak boleh pergi ke luar negara, niat itu dibatalkan, ternyata di Indonesia juga ada. Ya, saya lakukan, saya melakukannya di Indonesia tahun lepas,” kata Luna Maya dalam video yang dimuat naiknya ke saluran Youtube peribadinya.

Luna Maya berkata bahawa dia tidak teragak-agak untuk membekukan telur. Dia pasti, apa yang dilakukannya adalah jalan penyelesaian yang terbaik.

“Ragu, sih enggak. Kerana ini adalah antara penyelesaian terbaik untuk wanita yang selalu merasa was-was. Lagipun seorang wanita setiap kali dia semakin tua, bilangan telur yang dihasilkan akan berkurangan. Dia akan berhenti menghasilkan telur sehingga menopause,” kata Luna Maya.

Oleh itu, pelakon filem ‘Rumah Kentang’ ini sangat yakin untuk membekukan telurnya. Dia melakukan  semua itu untuk masa depannya.

“Sementara masih muda, masih sihat, tiada salahnya ada alternatif ini. Sebenarnya sebelum hujan sediakan payung dulu, ini tindakan preventif saja,” kata Luna Maya.

Namun, sekiranya Luna Maya mendapat jodoh dalam masa terdekat ini, dia tidak akan menggunakan telur yang telah dibekukan dan ingin mencuba dengan cara yang normal.

“Sampai sekarang saya belum berkahwin dan usia semakin bertambah. Satu hari nanti, saya juga mahu berkahwin, mahu berkeluarga dan mahu ada anak. Sementara masih muda dan telurnya masih elok, saya bekukan. Tapi siapa tahu, esok, bulan depan, tahun depan, saya menikah dan telur saya masih elok. Ya, itu saja, (freeze egg) xperlu guna. Normal saja,” kata Luna Maya.


“Pelakon Semua ‘Blur’ Tak Tahu Watak”-Shahrulezad Kongsi Kenangan Drama Syurgamu Ramadan

Pengarah dan penerbit Radius One Production, Shahrulezad Mohameddin berkongsi kenangannya sewaktu menjayakan drama siri menyentuh hati pada Ramadan 2010, Syurgamu Ramadan.

Menerusi posting di Instagram, Sharulezad mendedahkan  dia telah menghasilkan skrip naskhah tersebut di set penggambaran manakala pelakon yang terlibat tidak tahu mengenai watak mereka dan plot yang berkaitan.

“Saper ingat citer ni lagi? Kenangan citer abam buat skrip kat set. Pelakon semua blur tak tahu character dan plot kemana.

“But i am so blessed sebab cast abam dalam project ni letak kepercayaan pada abam 150%! Mereka tidak mempersoalkan keputusan atau justifikasi saya.”- dedah Shahrulezad

A post shared by shahrulezad mohameddin (@budakijat)

Menurutnya, mereka yang berlakon di bawah arahannya disifatkan dalam keadaan ‘bahaya’ terutama buat kepada pelakon yang terlalu bergantung kepada skrip kerana jalan cerita projek yang dilakukan Shahrulezad sentiasa berubah-ubah.

“Berlakon bawah abam ni sebenarnya bahaya especially pada artis yang scripted atau terlalu berpegang pada skrip. Kelemahan dan kekuatan adalah saya seorang yang tidak dapat diramal.

Kebanyakan projek saya kebanyakan tidak pasti penceritaannya. Apatah lagi ending. Lain yang abam present kat station TV lain yang muncul di skrin TV.”-katanya

Di kesempatan itu, figura ini turut menitipkan pesanan kepada pelakon yang terlibat dengan produksinya untuk bersedia menghadapi segala kemungkinan atau perubahan secara tiba-tiba

“So kalau korang nak berlakon dengan abam korang kena standby segala kemungkinan atau perubahan yang secara tiba-tiba. Kalau korang sejenis ‘buku’ then korang akan ada sedikit masalah dengan cara abam.”- katanya lagi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ditanya Seronok Atau Tidak Tinggal Di Australia, Ini Jawapan Raja Ilya

Pelakon jelita dan seksi tanah air, Raja Ilya yang kini menetap di Perth, Australia bersama suami tercinta memuatnaik video yang cukup menarik di akaun Instagram nya.

Tujuan Raja Ilya berkongsi video sebenarnya bagi menjawab soalan orang ramai yang sering bertanya kepadanya, sama ada seronok atau tidak menetap di Australia.

Menurut Raja Ilya, tinggal di Australia sama seperti situasi dalam video yang dikongsikannya di mana ia sesuatu yang tak dapat di jangkakan.

“Orang selalu tanya saya Best Tak duduk Australia? Dan saya macam… (emoji pening dan bintang pusing) kalau anda duduk di rumah 24/7 mungkin seronok dan SELAMAT! Selamat datang ke Australia sememangnya ‘Unpredictable’ AU” tulisnya

Melihat video dan membaca kapsyen yang dikongsikan pelakon jelita ini di Instagram nya, mencuri perhatian orang ramai dan rata-rata memberi pelbagai respon serta komen di ruangan komen posting tersebut.

“Pehhh air yang jernih jangan disangka tak ada ‘shark do do”

“Bahaya laut sana malah tasik dia orang pun boleh tahan” komen mereka

Untuk rekod Raja Ilya mendirikan rumahtangga bersama suami tercinta Trent Garret dari Australia, dalam satu majlis tertutup pada 23 Disember 2018.


Gelar Anuar Zain Gay, Ziana Zain Anggap DSV Biadap!

Penyanyi wanita terkenal, Ziana Zain menyifatkan dakwaan daripada jutawan kosmetik, Datuk Seri Vida (DSV) yang menggelarkan adiknya, Anuar Zain mengamalkan hubungan sejenis sebagai satu tindakan yang biadap.

Teguran itu dibuat Ziana menerusi ruangan komen hantaran sebuah video pengguna laman TikTok yang mengulang siar hantaran DSV, yang ditanya seorang netizen untuk menjadikan Anuar sebagai suaminya. Dalam video berdurasi 6 saat itu, Vida dengan nada berbisik menggelarkan Anuar dengan gelaran kaum sejenis.

“Gay..gay..faham tak?” jelas Vida ringkas

Hantaran tersebut bukan sahaja mencetuskan amarah dikalangan pengguna laman itu, malah Ziana turut meninggalkan komen yang sama.

Menjengah pada komen yang lain, rata-rara daripada mereka menganggap Anuar mempunyai kelas yang tersendiri berbanding DSV. Malah, ada diantaranya berharap agar penyanyi popular itu dapat mengambil tindakan undang-undang terhadapnya atas dakwaan fitnah tersebut.

Untuk rekod, sehingga artikel ini dimuatnaik video tersebut telah mendapat lebih daripada 300,000 tontonan.


“Dia Macam Syok Je Dekat Saya” – Idris Khan Jawab Pertanyaan Peminat Mengenai Intan Najuwa

Pelakon drama Tuan Danial, Idris Khan tampil menjawab persoalan peminat mengenai hubungannya dengan pelakon jelita, Intan Najuwa sewaktu berkongsi pautan Ask Me A Question di Instagram miliknya.

Menerusi Insta Stories, salah seorang peminat bertanyakan adakah terdapat peluang untuk dia menyukai Intan lebih daripada seorang kawan.

“Adakah terdapat peluang anda menyukai Intan Najuwa lebih dari seorang rakan?”-Soal Peminat di Instagram

Bagaimanapun, Idris berkata hubungannya dengan Intan hanya sekadar kawan baik namun dalam masa yang sama berseloroh beranggapan pelakon itu mungkin menyukainya.

“Haha, no no..saya dan @intannajuwa kami hanya kawan baik je, tapi tak tau lah dia macam syok je dekat saya”- komen Idris

Perkongsian yang dimuatnaik oleh pelakon kacak itu juga mendapat perhatian Intan yang turut berseloroh menyifatkan Idris hanya membuat telahan sendiri.

“Hahahah perasan gila. Statement mintak pelempang”- seloroh Intan

Sekadar info, Intan pernah mengikat tali pertunangan dengan Razrul Anwar Rusli. Namun, hubungan itu terputus ditengah jalan apabila Intan mengesahkan mereka sudah lama berpisah pada tahun 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Insyallah Akan Ada” – DJ Lin Beri Petunjuk Suria FM Bakal Disertai Penyampai Radio Baharu

Penyampai radio popular yang juga Pengurus Besar Suria FM, DJ Lin mendedahkan stesen radio tersebut bakal mempunyai ‘ahli keluarga’ mereka yang baharu tidak lama lagi.

Menurut DJ Lin atau nama sebenarnya Roslinda Abd Majid, 47 kriteria pemilihan bagi penyampai radio Suria FM itu kelak tidak terhad hanya kepada golongan selebriti. Malah, DJ Lin menggalakan generasi muda terutamanya graduan universiti lepasan komunikasi untuk menyertai keluarga besar mereka. Jelas Penyampai Radio Paling Dipercayai Reader’s Digest 2021 itu, dia mengharapkan generasi muda akan menjadi pelapis kepada penyampai-penyampai radio yang lain.

“Sejujurnya saya cakap kami memang tengah mencari penyampai baru tetapi tidak meletakkan syarat seperti hanya terbuka kepada selebriti kerana bagi saya kita juga perlu berikan laluan kepada golongan muda untuk mencuba khasnya kepada lepasan universiti yang mempunyai kelulusan dalam bidang komunikasi, yang berbakat dan berminat. Kami perlukan pelapis dan mungkin saya akan cari lagi dua atau tiga penyampai.

“Sampai sekarang sebenarnya ramai bekas penyampai radio dan selebriti turut bertanyakan kepada saya sekiranya tawaran tersebut dibuka. Bagus sebenarnya, kerana disitu saya tahu mereka ini ada dan berminat serta sudah tentu kami mempunyai banyak pilihan untuk memilih penyampai radio yang baru.

“Jadi kalau ditanya akan ada penyampai radio baru, insyallah akan ada” kata DJ Lin kepada Murai.my

Bagi segmen Suria FM pada tahun 2022 pula, DJ Lin berkata semua segmen yang sedia ada akan dikekalkan. Manakala bagi penyampai radio yang baharu kelak, mereka akan diletakkan dalam segmen yang tidak utama atau akan bergandingan bersama penyampai radio Suria FM yang sedia ada sebagai pengenalan buat para pendengar.

“Bagi segmen pula segalanya akan dikekalkan seperti mana ada sekarang di Suria FM. Untuk mereka yang baru, sebenarnya agak berisiko jika diletakkan mereka dalam segmen utama kerana mereka masih baru dan pendengar tidak mengenali mereka.

“Jadi saya rasa buat sementara waktu saya akan letakkan mereka di slot yang bukan utama seperti segmen hujung minggu atau berpasangan dengan penyampai berpengalaman. Secara tidak langsung mereka bukan sahaja belajar malah identiti mereka juga akan diperkenalkan dengan lebih lagi” katanya lagi

Dalam perkembangan lain, DJ Lin turut memaklumkan Suria FM telah berpindah ke bangunan yang baru di Menara The Star, disini. Menyifatkan tahun 2021 sebagai satu pencapaian terbesar Suria FM, satu majlis kesyukuran dab bacaan yasin serta doa selamat akan diadakan pada 27 Januari 2022 secara virtual jam 9 malam.

Mengajak semua pendengar untuk sertai majlis tersebut bersama penyampai-penyampai radio Suria FM, DJ Lin turut mengambil kesempatan untuk mengucapkan terima kasih atas sokongan yang diberikan kepada mereka sepanjang 17 tahun ke udara.

“Alhamdulilah kami telah berpindah ke pejabat baru pada 17 Januari lalu di Menara The Star dan kini dalam proses kemas dan sebagainya. Suria FM juga mencatat pencapaian yang sangat luar biasa dan paling tinggi pada tahun 2021 dan ia merupakan sejarah manis sepanjang kami beroperasi.

“Kami sangat bersyukur dan berterima kasih dengan sokongan yang diberi terutamanya rakan-rakan media yang banyak memberi publisiti dan sudah tentu dari pendengar kesayangan kami yang setia mendengar. Tanpa mereka sudah tentu pelanggan kami tidak akan memilih Suria FM sebagai rakan strategik.

“Untuk itu, pada 27 Januari ini kami akan adakan kenduri kesyukuran yang kami namakan salam suria 2022 dan majlis bacaan yasin juga akan diadakan secara virtual” kongsi DJ Lin

DJ Lin ditemui Murai.my di majlis pelancaran single pertama Farah Rose berjudul Ceritaku di Pulau Langkawi, Kedah baru-baru ini. Untuk rekod, DJ Lin yang terkenal dengan slot Suria Cinta merupakan Penyampai Radio Popular, Anugerah Bintang Popular BH (ABPBH) Ke-34 buat tahun ketiga sejak kali pertama merangkul trofi itu pada ABPBH 2015.


Hairul Azreen Teringat Kereta Pernah Hampir Kena Tarik, Kaka Azraff Pun Sama?

Pelakon kacak dan berbakat tanah air, Hairul Azreen berkongsi video kenangan saat dinobat sebagai juara bagi program realiti Fear Factor Selebriti Malaysia musim pertama di akaun Instagram nya tarik perhatian ramai.

Menerusi video yang dikongsikan pelakon terkenal ini, Hairul mendedahkan sewaktu terlibat dalam program realiti tersebut kereta Iswaranya hampir kena tarik kerana tiga bulan tidak membuat bayaran.

Dalam kapsyen ringkasnya di Instagram, aktor ini meluahkan rasa rindu pada rakan baik dan pasangannya dalam program realiti tersebut.

“Kenangan zaman muda-muda, rindu ‘my partner Fear Factor @dazrin88” tulisnya

Melihat perkongsian Hairul di Instagram, penyanyi dan pelakon terkenal tanah air, Kaka Azraff mendedahkan bahawa dirinya juga mengalami nasib yang serupa di mana keretanya juga ditarik ketika di Afrika Selatan lagi.

“Hairullll. Masa kat Afrika Selatan lah, kereta Kaka kena tarik kat KL sama nasib kita” komen Kaka

Membaca komen Kaka yang juga merupakan pesaingnya dalam program realiti popular Malaysia itu, membuatkan Hairul terkejut dengan apa kisah yang menimpa penyanyi tersebut waktu itu.

“@kakazraff laa ye ke baru tau” ujar Hairul

Dalam pada itu, melihat video perkongsian yang menceritakan kisah kereta Iswara milik pelakon tersebut hampir kena tarik gara-gara tidak bayar selama tiga bulan. Salah seorang warganet bertanya di mana kereta Iswara itu sekarang ini.

Hairul mendedahkan kereta tersebut dipakai oleh salah seorang pekerjanya dan pelakon tersebut mengatakan pekerjanya menjaga kereta tersebut dengan baik.

“Mana kereta Iswara tu sekarang” tanya warganet

“Staff saya pakai dan dia jaga baik” komen Hairul

Melihat muat naik video lama Fear Factor Selebriti Malaysia musim pertama di Instagram pelakon tersebut, membuatkan ramai peminatnya memberi komen.

Dan rata-rata ramai yang mengatakan rasa rindu dengan zaman Fear Factor, ada juga yang memberi komen rasa bangga melihat pencapaian Hairul dan Dazrin pada waktu itu.

“Rancangan paling tak pernah ‘miss’ tengok dan paling kuat sokong pasukan abang @dazrin88 dan abang Hairul”

“Zaman ni mula jadi peminat Hairul… Bangga dengan anda!! Anda sentiasa inspirasi saya!!!”

“Zaman mula bangkit titik permulaan hebat” komen warganet

Untuk rekod Hairul bukan saja dikenali sebagai pelakon lelaki berbakat, malah merupakan salah seorang usahawan yang berjaya di Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


8 Nama Sebenar Selebriti Berketurunan Campuran Itali – Indonesia

Sebilangan selebriti dari Indonesia mempunyai darah campuran Itali, baik daripada sebelah bapa atau juga ibu mereka. Selain dari memiliki rupa paras yang cantik dan kacak, nama mereka juga panjang dan agak sukar untuk dieja malah juga disebut.

Mesti ramai yang masih tidak tahu nama sebenar artis berketurunan Itali ini bukan? Salah seorang daripada mereka adalah Celine Evangelista. Jom kita tengok!

Mariana Renata memiliki darah campuran Itali daripada sebelah bapanya, Andrean Dantec, manakala ibunya pula adalah dari keturunan Jawa. Nama sebenar pelakon cantik manis ini ialah Mariana Renata Dantec yang juga mempunyai darah campuran Cina dan Perancis.

Celine Evangelista mempunyai darah berketurunan Itali dari sebelah bapanya, Maurro Ricci. Nama sebenar pelakon jelita ini agak panjang iaitu Celine Evangelista Monika Maureen Ricci.

Dikenali dengan nama Dylan Carr, pelakon lelaki kacak ini juga mempunyai darah campuran yang berbangsa Itali dan Indonesia. Nama sebenarnya ialah Dylan Putra Allan Carr.

Angela Gilsha juga antara selebriti dari Indonesia yang mempunyai darah kacukan Itali dari sebelah bapanya dan ibunya yang berasal dari bali, Indonesia. Nama penuh pelakon jelita ini adalah Angela Gilsha Panari.

Ciccio Manassero merupakan seorang pelakon yang berketurunan Itali. Nama sebenar bintang sinetron ‘Handsome Handsome Srigala’ ini adalah Massimiliano Manassero Lefrand.

Alexandra Gottardo mempunyai darah campuran Itali yang diwarisi dari sebelah bapanya, Carlo Gottardo manakala ibunya, Banik Ekawati berasal dari Jawa. Pelakon jelita ini mempunyai nama sebenar iaitu Alexandra Ria Farista Gottardo.

Bintang sinetron ‘Elif Indonesia’, Nicole Rossi ini mempunyai darah kacukan Itali-Indonesia. Nama sebenar Nicole adalah Nicole Elizabeth Rossi.

Akhir sekali adalah Putri Marino yang merupakan seorang pelakon yang berdarah campuran Itali dan Bali. Nama sebenar bintang sinetron ‘ Layangan Putus’ ini adalah Ni Luh Dharma Putri Marino.

Itulah antara 8 senarai nama sebenar selebriti dari Indonesi yang ada darah campuran Itali. Adakah anda tahu nama sebenar mereka sebelum ini?


Ustaz Abu Syafiq Dedah Ada Tawaran Kerja Di Mekah, Ramai Yang Berminat

Muat naik pendakwah bebas tanah air, ustaz Abu Syafiq menarik perhatian orang ramai di media sosialnya di mana pendakwah ini memuatnaik iklan tawaran kerja di Mekah dan Madinah dengan gaji yang cukup tinggi.

Ustaz Abu Syafiq membuka tawaran kerja kepada orang ramai yang berminat bekerja di Mekah dan Madinah dengan kadar bayaran gaji sebanyak RM5, 000. Menurut pendakwah ini, kekosongan sangat terhad, jadi bagi yang berminat perlu menghubunginya melalui WhatsApp.

“Tawaran kerja di Mekah/Madinah dengan saya.

Melihat perkongsian pendakwah tersebut, ramai yang membanjiri ruangan komen posting dengan memberi komen berminat bekerja di tanah suci dan bertanya kerja apa yang ditawarkan oleh ustaz Abu Syafiq.


3 Selebriti Korea Yang Akan Berkahwin Pada Tahun 2022

Tahun 2022 baru sahaja membuka tirainya, namun ramai peminat drama Korea dikejutkan dengan perkahwinan selebriti kesayangan mereka antaranya Park Shin Hye dan Choi Tae Joon yang baru sahaja melangsungkan perkahwinan mereka. Pasangan ini juga mengucapkan terima kasih kepada semua rakan dan peminatnya yang telah mendoakan di hari bahagia mereka.

Kebelakangan ini, sudah menjadi trend  dimana artis Korea secara tiba-tiba mengumumkan tentang perkahwinan mereka. Malah ada yang telah pun menjalinkan hubungan secara rahsia dan tiba-tiba sahaja mengumumkan yang mereka akan berkahwin.

Selepas Park Shin Hye dan Choi Tae Joon, ada lagi artis Korea yang akan berkahwin pada tahun 2022. Siapakah mereka? Jom kita tengok!

Pada Disember 2021 yang lalu, Chansung 2PM telah mengumumkan bahawa dia akan berkahwin dengan kekasih hatinya. Anggota termuda dalam kumpulan dibawah syarikat rakaman JYP Entertainment ini juga mendedahkan bahawa tunangannya itu kini telah pun berbadan dua.

Chansung berkongsi berita gembira tersebut melalui sepucuk surat tulisan tangan  yang telah disiarkan di media sosial. Dia juga berkongsi bahawa dia telah lama bercinta dengan teman wanitanya itu dan mereka telah memutuskan untuk disatukan pada awal tahun 2022. Dilaporkan, tunang Chansung lebih tua 9 tahun darinya.

Bersama berita gembira ini, Chansung turut mendedahkan bahawa kontraknya bersama JYP akan berakhir tidak lama lagi. Idola kelahiran 1990 itu kini aktif dalam dunia lakonan dengan membintangi banyak drama seperti Queen For Seven Days, What’s Wrong With Secretary Kim dan yang terbaru Show Window: The Queen’s House.

Park Se Young dan Kwak Jung Wook telah bertemu di set penggambaran drama KBS School 2013. Park Se Young membawakan watak sebagai Song Ha Gyung iaitu seorang naib presiden di dalam kelas dan tempat pertama di sekolah, manakala Kwak Jung Wook pula membawa watak sebagai orang yang suka membuat onar sebagai Oh Jung Ho.

CL & Company telah membuat pengumuman secara rasmi mengenai perhubungan pasangan ini. Hubungan mereka berdua juga telah menjadi semakin serius daripada digandingkan bersama dalam School 2013 sebagai sahabat sehingga akhirnya menjadi sepasang kekasih yang sebenar.

Mereka menjadi sangat rapat sejak pertama kali bertemu sehingga mereka akhirnya telah memutuskan untuk berkahwin pada bulan Februari 2022. Park Se Young terkenal dengan penampilannya dalam drama Whisper, Money Flower dan Special Labor Inspector Mr Jo.

Pada Disember 2021 yang lalu, agensi Son Dam Bi dan Lee Kyou Hyuk telah mengesahkan bahawa mereka berdua telah menjalinkan hubungan selama 3 bulan. Namun, Son Dam Bi secara ringkasnya telah menafikan kenyataan berikut sebagai tindak balas kepada khabar angin berdasarkan dakwaan tidak berasas tersebut daripada seorang Youtuber.

Bagaimanapun, pada 25 Januari 2022, Son Dam Bi telah berkongsi surat yang ditulis di instagram bagi mengumumkan perkahwinannya secara peribadi dengan Lee Kyou Hyuk. Mereka akan berkahwin tahun ini namun tidak menyatakan bila tarikh yang sebenar.

Son Dam Bi telah memulakan kariernya sebagai penyanyi sejak tahun 2007 dan telah mengeluarkan beberapa lagu hits  antaranya Crazy dan Saturday Night. Dia juga telah mula berlakon pada tahun 2009 dan mendapat perhatian kerana wataknya dalam When The Camelia Blooms pada 2019.

Bakal suaminya, Lee Kyou Hyuk pula adalah seorang bekas pemain luncur Fast Speed Track yang telah memenangi Piala Dunia Speed Skating sebanyak empat kali. Pada tahun 1997 dan 2001, dia telah mencipta rekod dunia masing-masing untuk acara 1,000 meter dan 1,500 meter.

Apa-apapun, kami di murai.my mengucapkan tahniah dan semoga hubungan perkahwinan mereka kekal hingga ke akhir hayat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Hati Hati Bila Berkata”-Ernie Zakri Tuju Pada Siapa?

Penyanyi, Ernie Zakri tampil memberikan tweet yang “makan dalam” selepas tular video jutawan kosmetik, Dato Seri Vida yang mengaibkan bapa saudaranya yang juga penyanyi bersuara merdu, Anuar Zain sebagai kaum sejenis.

Menerusi laman Twitter, Ernie menitipkan pesanan untuk berhati-hati apabila berkata kerana pihak terlibat juga mempunyai ahli keluarga.

“Hati-hati bila berkata, Kita sendiri ada keluarga. Usah berkata bukan. Jaga anak-anak sendiri dahulu”-Ernie Zakrie

Tinjauan Murai dia ruangan komen mendapati rata-rata netizen turut bersetuju dengan apa yang diperkatakan oleh pelantun Ku Bersuara ini malah ada yang turut menyifatkan pihak terlibat itu sebagai seorang yang kaya tapi bersikap biadab.

“Kaya tapi biadab, low class! Low mentality!”

Baru-baru ini tular sebuah video pengguna laman TikTok yang mengulang siar hantaran DSV yang ditanya seorang netizen untuk menjadikan Anuar Zain sebagai suaminya. Vida kemudian dengan nada berbisik menggelarkan Anuar dengan gelaran kaum sejenis.


Pian Cecupak Meninggal Dunia, Pelakon Veteran Zulkifli Ucap Takziah Pada Keluarga

Pelawak terkenal tanah air, Pian dari kumpulan Cecupak atau nama sebenar Allahyarham Mohd Rafiq Abdul Rahman dikhabarkan meninggal dunia malam tadi di kediaman ibunya di Flat Sentul Murni, punca kematian arwah dipercayai akibat serangan sakit jantung.

Berita sedih ini membuatkan ramai rakan industri yang mengenali pelawak tersebut berasa terkejut, dan memberi ucapan takziah pada keluarga Allahyarham termasuklah pelakon veteran 90an Zulkifli Ismail.

Pelawak Pian Cecupak atau nama sebenarnya Mohd Rafik Abdul Rahman telah kembali kerahmatullah malam tadi.

Salam takziah buat keluarga Allahyarham.” Tulisnya

Melihat muat naik pelakon veteran ini, rakan artis seperti pelakon Saiful Apek, Liza Abdullah, Shamsul Ghau Ghau dan warganet membanjiri ruangan komen posting tersebut dan menitip doa buat Allahyarham.

“Ya Allah Ya Tuhanku, ampunilah dia, rahmatilah dia, maafkanlah dia, muliakanlah kematiannya, lapangkanlah kuburnya, jadikanlah syurga sebagai ganti tempat tinggalnya dan berilah kesabaran kepada ahli keluarganya. Semoga Arwah di tempatkan di kalangan mereka-mereka yang beriman (AL FATIHAH)” @saifulapek

“Innalillahiwainnahilaihirojiun. Allahummagfirlahu warhamhu waa’fihi waa’fuanhu Salam Takziah” @lizza_abdullah

Semoga Allahyarham ditempatkan dikalangan mereka yang beriman, al-Fatihah.


“Semakin Hilang Rasa Hormat Saya Terhadap Beliau- Dato’ Fazley Berang DSV Gelar Anuar Zain ‘Gay’

Penyanyi dan chef selebriti, Dato’ Fazley Yaakob meluahkan rasa berang terhadap jutawan kosmetik, Dato Seri Vida yang menggelarkan penyanyi emas negara, Anuar Zain mengamalkan hubungan sejenis.

Menerusi posting di Instagram, Fazley meluahkan rasa kasihan terhadap individu yang gemar mencari publisiti secara kurang ilmiah dan seperti tiada adab untuk mencari rezeki.

“Kasihan insan yang gemar mencari publisiti secara kurang ilmiah dan seperti tiada adab semata-mata untuk mencari rezeki. Elokkah jika dijadikan contoh anak-anak muda yang baru nak belajar menjadi usahawan?

Kita orang timur, kita seharusnya kekal dengan rasa hormat dan matang di dalam semua keadaan tidak kira dengan sesiapa. Apatah lagi berhadapan dengan insan yang dihormati ramai.”- Dato’ Fazley

Tambahnya lagi, chef selebriti ini turut memberitahu bahawa dirinya semakin hilang rasa hormat terhadap insan tersebut yang dilihat semakin menjadi-jadi.

“Shame on you! Maaf semakin hilang rasa hormat saya terhadap beliau yang seolah-olah semakin buat tabiat.

Terlajak perahu boleh diundur, terlajak livenya yang telah di screen capture buruk padahnya.”- Dato’ Fazley

A post shared by Dato' Fazley Yaakob (@fazleyyaakob)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Kerja Menipu Senang’- Iesya Toh Ulas Isu ‘Gaji’ Peminta Sedekah RM2K

Isu pendapatan peminta sedekah lebih tinggi dari gaji pegawai kerajaan tular di media sosial, malah pengacara Iesya Toh juga beri perhatian terhadap isu tersebut dan berkongsi sedikit informasi di akaun Instagram nya.

Menerusi perkongsian Iesya di media sosialnya, antara salah satu sebab mengapa ramai peminta sedekah mampu menjangkau jumlah pendapatan sedemikian adalah kerana faktor sifat pemurah rakyat Malaysia itu sendiri.

Tidak dinafikan ramai rakyat Malaysia lembut hati terhadap golongan susah, dan dari situ peminta sedekah mengambil kesempatan atas ehsan rakyat kepada mereka dengan menipu masyarakat meminta wang sedekah di jalanan.

TAMBAH LAGI RAKYAT KITA YANG PEMURAH… SERBA SERBI PE’MURAH’

Dari golongan profesional sampai ke acik pencen, semua ‘pemurah’ dengan scammer.” Tulisnya

Melihat muat naik pengacara terkenal tersebut, ramai warganet memberi komen dan pandangan masing-masing mengenai hal berkenaan diruangan posting Instagram Iesya.

“Dengan ‘scammer’ pemurah.. Derma kilat ‘staff office’ sendiri liat. Siap minta duit baki”

“Lepas ni dia boleh tukar kerja lah… Nak harap kan kerja kilang perabot ni pun dah nazak..”

“Nak kena minta sedekah juga lah nampak gaya ni” komen mereka


“Doakan Rumah Nenek Dapat Siap Ikut Pelan Asal”- Ebit Lew

Pendakwah terkenal tanah air, Ebit Lew tampil menghadiahkan sebuah rumah kepada wanita berusia 76 tahun, Rohana Mahfuz yang sebelum ini pernah tular di media sosial apabila kehilangan rumah pusakanya yang berusia 52 tahun akibat banjir di Hulu Langat.

Menerusi posting di Instagram, Ebit Lew menitipkan rasa syukur dapat menghadiahkan rumah baru kepada Rohana Mahfuz yang hanyut akibat banjir di Hulu Langat dan menceritakan bahawa nenek itu sudah tidak tahu bagaimana untuk membina kembali rumah pusakanya.

“Syukur dapat hadiahkan nenek Rohana Mahfuz 76 tahun rumah baru. Setelah rumahnya hanyut banjir di Hulu Langat. Kami akan bina semula rumah. Menangis je dari mula tadi. Dah sebulan nenek tak tahu macam mana nak bina rumah. Dari mula hanya meluah rasa dan ujian hidupnya.”-Ebit Lew

Tambahnya lagi, Ebit Lew memberitahu bahawa pihak mereka sudah melihat pelan rumah dan memanggil kontraktor untuk membina rumah baru untuk nenek tersebut.

“Kami terus tengok pelan rumah dan call kontraktor. InsyaAllah akan bina rumah baru untuk nenek. Nenek tiada suami dan anak-anak. Syukur adik beradik dan jiran tetangga ramai membantu. Serta masyarakat ramai membantu.”-Ebit Lew

Di akhir hantaran nya di Instagram, Ebit Lew turut meminta orang ramai untuk menitip doa agar rumah nenek itu dapat disiapkan mengikut pelan rumah yang asal.


“Semua Benda Nak Dijadikan Content Sampah”- Nurulhidayah Tak Puas Hati Caprice Persoal SOP Dalam Lif

Aktivis, Nurulhidayah Ahmad Zahid meluahkan rasa tidak puas hati selepas penyanyi rap dan usahawan, Caprice mempersoalkan prosedur operasi standard (SOP) yang ditetapkan selepas tular video seorang lelaki yang dihalau keluar daripada memasuki lif bersama dengan bapanya, Dato Seri Zahid Hamidi ketika menghadiri pendengaran keputusan mahkamah beberapa tuduhan di Kompleks Mahkamah Kuala Lumpur, Jalan Duta baru-baru ini.

Menerusi video yang dimuatnaik di Instagram, Caprice mempersoalkan prosedur operasi standard (SOP) yang ditetapkan sewaktu menaiki lif.

“Apa yang pelik tentang video ini bukan sebab bodyguard tapi lif tu, bukan ke ada SOP atau limit berapa orang boleh masuk dalam lif tu. Tanya je.

Is there an SOP for the lift? Yes or no  “-Soal Caprice

A post shared by Tiger of AlQuds 🧢🍚 (@daddycapofficial)

Video yang telah dimuatnaik oleh Caprice telah mendapat perhatian daripada anak Dato Seri Zahid Hamidi iaitu Datuk Nurulhidayah Ahmad Zahid yang meluahkan rasa tidak puas hati dan berpendapat semua isu mahu dijadikan sebagai “content sampah” oleh Caprice.

“I dah DM u. Bukan u takda whatsapp i  minta i explain. Semua benda nak dijadikan content sampah.”-Nurulhidayah

Anak kepada Dato Seri Zahid Hamidi sebelum ini pernah memberi penjelasan selepas tular video seorang lelaki yang didakwa dihalau keluar daripada memasuki lif bersama bapanya sewaktu di Kompleks Mahkamah Kuala Lumpur baru-baru ini. Nurulhidayah menjelaskan bahawa lelaki itu ditarik keluar dari memasuki lif bersama bapanya berikutan atas faktor keselamatan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sah! Bernard Chandran Bongkar Rahsia Reka Busana Pengantin Diraja Brunei

Dalam artikel Murai my sebelum ini ada mengulas tentang telahan orang ramai mengenai Datuk Seri Bernard Chandran, merupakan pereka busana pasangan diraja Brunei dan ternyata sangkaan tersebut tepat!

Pendedahan ini dikongsikan sendiri oleh Bernard dengan memuatnaik tangkap layar keratan akhbar dari Pelita Brunei di Insta-Stories beliau. Menerusi pendedahan tangkap layar tersebut sekaligus mengesahkan telahan orang ramai bahawa Bernard merupakan pereka fesyen diraja Brunei.

Berdasarkan petikan dari tangkap layar akhbar tersebut, Bernard mendapat ilham bagi menghasilkan busana pengantin yang gah dan luar biasa itu dengan menggabungkan tradisi tenunan negara Brunei dan elemen kontemporari.

Dalam temuramah Bernard bersama Pelita Brunei mendedahkan, busana raja sehari itu mengambil masa enam bulan untuk mereka rekaan tersebut, manakala tiga bulan lagi adalah untuk menyiapkan persalinan indah milik pasangan raja sehari itu.

Melihat rekaan busana nan indah di mata dengan perincian serta sentuhan unik Bernard ini, membuatkan orang ramai terpegun melihatnya.

Menurut Bernard lagi, beliau sebenarnya telah memahami cita rasa Puteri Fadzilah sejak anak perempuan kedua bongsu sultan Brunei itu berusia 10 tahun lagi.

Jadi tidak hairanlah setiap busana persalinan yang dihasilkan untuk pasangan diraja ini tampak gah, dan klasik dengan sentuhan kontemporari yang tersendiri.


‘Saya Rasa Dato Seri Vida Ada Penyakit NPD’- Ahmad Iqbal Kata DVS Sakit?

Walaupun jauh di tanah seberang, nampaknya bekas pembantu peribadi (PA) kepada Dato Seri Vida (DVS) ini masih mengambil tahu hal semasa yang melanda bekas majikannya itu.

Ahmad Iqbal Zulkefli memberi pandangan peribadi di Insta-Stories nya, berikutan isu kontroversi yang sedang hangat diperkatakan orang ramai tentang Vida di media sosial.

Menurut Iqbal, usahawan selebriti ini menganggap Vida mempunyai penyakit narcissistic personaliti disorder (NPD) kerana sering membuli orang demi naikkan nama sendiri.

Menerusi menjelaskan Iqbal mengenai ciri-ciri penyakit mental ini di media sosialnya, seolah-olah menggambarkan bekas majikannya itu menghidapi penyakit tersebut.

“Saya rasa Dato Seri Vida ada penyakit NARCISSISTIC PERSONALITY DISORDER (NPD).

Kalian tidak sedarkah beliau sering membuli orang untuk menaikkan nama sendiri?

NPD adalah orang yang suka memanipulasi, suka menyalahkan orang lain atas kesalahan sendiri namun sangat mudah tersentuh jika menerima sedikit teguran.

Kadang orang berpenyakit ini tidak sedar dirinya sedang berbohong. Suka berfantasi dirinya paling berkuasa. Orang yang mengalami masalah mental ini akan membuatkan mangsa sengsara jika tidak dapat apa yang diinginkan.” Luahnya

Apa pandangan anda, adakah Dato Seri Vida mempunyai ciri-ciri penyakit mental seperti yang dikatakan oleh Iqbal?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Skrin Lebih Besar? Samsung Rasmi Melancarkan Galaxy Tab A8 Yang Baharu. Semak Harganya!

Berita baik buat penggemar telefon pintar dari jenama popular di Malaysia, Samsung. Hari ini mereka telah melancarkan secara rasminya Galaxy Tablet A8, peranti diperkemaskan dalam siri Tab A. Galaxy Tab A8 mempunyai saiz skrin yang mengagumkan, kuasa dan prestasi dalam reka bentuk yang tipis dan ringan yang sedia untuk digunakan untuk pembelajaran, hiburan dan banyak lagi.

“Tablet kini amat diperlukan oleh ramai, terutamanya dalam dunia di mana pembelajaran yang berlaku di rumah adalah perkara biasa”, kata Edward Han, Presiden Samsung Malaysia Electronics.

“Produk ini merupakan peranti yang sesuai untuk ramai orang memanfaatkan aktiviti mereka di rumah dan semasa dalam perjalanan. Memandangkan lebih ramai orang menggunakan tablet untuk panggilan video, di kelas, dalam talian, permainan dan penstriman, Galaxy Tab A8 dilengkapi dengan ciri baharu yang cemerlang untuk membantu pengguna berhubung pada tahap baharu.”

Galaxy Tab A8 mempunyai bentuknya yang ringan mempunyai skrin 10.5-inci yang diperluas dengan bezel 10.2mm yang sangat tipis dengan nisbah aspek sebanyak 16:10. Galaxy Tab A8 tersedia dalam warna Kelabu dan Emas Merah Jambu baharu. CPU dan GPU Galaxy Tab A8 telah ditingkatkan sebanyak 10% untuk memberi prestasi yang lebih pantas dan lancar tanpa sekatan yang mengecewakan.

Untuk Bateri, Galaxy Tab A8 menawarkan kuasa sehingga 7,040mAh dengan pengecasan pantas sehingga 15W memudahkan pengguna menstrim pelbagai kandungan media selama berjam-jam tanpa risau kehilangan kuasa.

Bercakap mengenai kamera, Galaxy Tab A8 dengan kamera belakang 8MP, kamera hadapan 5MP dan ciri Screen Recorder serba baharu.  Galaxy Tab A8 disokong oleh platform keselamatan Knox yang terkemuka dalam industri oleh Samsung dengan perlindungan berbilang lapisan. Pengecaman muka memastikan pemilik Galaxy Tab A8 adalah satu-satunya pengguna yang mempunyai akses mudah kepada peranti mereka.

Galaxy Tab A8 (Wi-Fi 3+32GB) kini boleh didapati dengan harga runcit yang disarankan berharga RM999. Mulai sekarang hingga 28 Februari 2022, pembeli boleh menikmati hadiah percuma dengan pembelian: satu Clear Edge Cover 7 bernilai RM99 dan pelan perlindungan Samsung Care+ setahun bernilai RM110.

Untuk maklumat lebih lanjut, sila layari, Samsung.com.my manakala untuk maklumat lanjut mengenai promosi, lawati pautan ini.


“Kalau Rasa Cringe Beritahu Saya”- Neeta Sedia Dikritik Dalam Bidang Lakonan

Selebriti berbakat besar, Neeta kini bergelar pelakon selepas diberi kepercayaan untuk terbabit di dalam sebuah drama atas talian berjudul Sayap Bagimu baru-baru ini.

Menurut Neeta atau nama sebenarnya Neeta Manishaa,28 ia adalah percubaan pertama nya untuk berlakon. Akui agak kekok dalam drama tersebut, Neeta bagaimanapun mengalu-alukan segala kritikan dan komen daripada orang ramai mengenai lakonannya.

“Hari itu saya ada cuba berlakon dan telah pun ditayangkan di YouTube. Tetapi tidak tahu menjadi atau tidak lakonan saya. Saya dah tengok dan agak cringe jadi anda kena tengok dan kalau cringe beritahu saya dan saya akan berhenti berlakon. Kalau rasa ada bakat, saya akan teruskan” seloroh Neeta

Bercakap mengenai karier nyanyiannya, pelantun Hanya Mimpi ini berkata nyanyian akan sentiasa menjadi keutamaannya biarpun mendapat pelbagai tawaran dalam bidang lain termasuk pengacaraan.

“Saya dah pun habis kontrak pengacaraan dengan sebuah program tv. Saya rasa saya banyak belajar dari program itu.

“Muzik akan sentiasa menjadi nombor satu kepada saya dan pengacaraan saya selalu anggap sebagai satu rezeki tambahan dan sesuatu yang saya boleh belajar. Ini kerana bila mengacara kita kena selalu main eye contact tak macam menyanyi lebih santai jadi perkara itu yang saya belajar daripada pengacaraan:” katanya

Tambah Neeta lagi, dia tidak akan serik untuk mengacara kerana itu juga merupakan salah satu impian daripada kecil terutamanya jika dapat mengendalikan program berbentuk kembara.

“Saya tidak akan serik mengacara kerana sejak kecil saya berminat untuk membuat program travelog. Kadang-kadang saya ada terima juga tawaran pengacaraan tetapi saya tolak dengan baik sebab saya rasa tak boleh lakukannya. Jadi kalau saya rasa saya boleh buat saya akan ambil” katanya lagi

Neeta ditemui Murai.my di sesi santai kafe 15 May di pusat membeli belah MyTown Cheras disini. Untuk info, kafe tersebut merupakan kafe pertama di Malaysia berkonsepkan piknik Korea di dalam pusat membeli belah.

Selain konsep tersebut, 15 May turut menawarkan aneka makanan termasuk sajian terkenal di Korea. Khas untuk pembaca Murai.my diskaun sebanyak 10% akan diberikan kepada anda dengan menyatakan kod PICNIC15K ketika membuat pembayaran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Rezeki Tak Salah Alamat’- Ayda Jebat Teruja Miliki Rumah Baru

Pelakon dan penyanyi, Ayda Jebat berkongsi berita gembira dengan memuatnaik foto kediaman mewah di akaun Instagram nya. Perkongsian selebriti serba versatil ini menarik perhatian orang ramai termasuklah rakan selebriti tanah air yang lain.

Menerusi muat naik Ayda di media sosial, ibu beranak satu ini meluahkan rasa gembira berjaya miliki rumah baru hasil titik peluh dan kerja keras bersama suami tercinta.

Kapsyen yang ditulis oleh isteri kepada pengacara kacak, Nabil Mahir ini mengucapkan rasa syukur dan bangga kerana akhirnya berjaya memiliki kediaman idaman mereka sendiri berkat hasil usaha bersama.

“Hadiah ulang tahun sampai lambat, tapi rezeki tak salah alamat. Alhamdulillah.. Alhamdulillah. Semua kerja keras, pengorbanan kita, tak tidur malam dan kesusahan, jatuh bangun, semuanya terbayar.

Kerja siang malam ke pagi sampai tak mampu nak buka mata dah, tapi muka tetap senyum depan kamera. Yang tahu je tahu haha!

Tahniah kepada awak @nabilmahir dan saya! Rezeki ‘baby’ juga, Sekarang jom sibukkan diri dengan rumah baru kita wuvv!” Tulisnya

Menerusi perkongsian Ayda di media sosialnya, ramai rakan artis seperti Sheila Rusly, Afifah Nasir, Catriona Ross, Mawar Rashid serta peminat membanjiri ruangan komen posting tersebut dengan titipan ucapan tahniah kepada Ayda dan Nabil.

“Alhamdulillah, tahniah cantik” @afifahnasir93

“Tahniah adik dan @nabilmahir !! Sangat gembira untuk kamu berdua” @catrionabrianross

“Bukan saja gembira di depan kamera tapi depan kita juga. Tahniah adik”

“Alhamdulillah. Tahniah buat adik @aydajebat dan suami @nabilmahir”

“Wah alhamdulillah, sangat bangga dengan kamu berdua” komen peminat

Untuk rekod Ayda Jebat dan Nabil Mahir mendirikan rumahtangga pada 1 Januari 2021, dan dikurniakan seorang cahaya mata perempuan, Ana Nayla yang kini berusia empat bulan.


Cinta Atau Propa! Muatnaik Foto Cincin, Michael Ang Bakal Tamatkan Status Bujang?

Pengarah terkenal, Michael Ang tampil meninggalkan tanda tanya pada peminat dan rakan selebriti apabila dilihat memuatnaik foto cincin di Instagram.

Berdasarkan perkongsian tersebut, cincin itu merupakan dari jenama mewah Perancis, Cartier dan Michael yang kini bergelar penyanyi turut meninggalkan kapsyen romantik.

“Hey saya mahu mengucapkan terima kasih kerana berada di sisi saya. Anda adalah sebab saya hidup sekarang. Dan saya menghargai anda sangat-sangat!” tulis Michael

Meninjau ke ruangan komen,rata-rata peminat serta rakan artis terkejut dengan perkongsian tersebut dan tertanya adakah Michael memberi petunjuk akan menamatkan status bujangnya.

Sehingga kini, Michael masih belum memberikan sebarang kenyataan terhadap persoalan mengenai bakal mendirikan rumah tangga tidak lama lagi. Sekadar info, baru-baru ini Michael telah melancarkan single terbaharunya berjudul Cinta Atau Propa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Minta Pakaian Serupa Muslimah Sikit Boleh”- Cik B ‘Diserang’ Netizen Gara-Gara Vida

Isu mengenai jutawan kosmetik Dato Seri Vida (DSV) terus hangat diperkatakan meskipun telah tampil memohon maaf secara terbuka mengenai kontroversi melibatkan penyanyi Anuar Zain.

Terbaru, netizen mempertikaikan keikhlasan permohonan maaf yang dibuat oleh Vida selepas bertindak menutup ruangan komen serta menyatakan sebuah ‘projek besar’ yang ingin ditawarkannya buat penyanyi itu.

Manakala,meninjau ke ruangan komen hantaran terkini Vida, hampir kesemuanya dipenuhi dengan kecaman serta nasihat yang dititipkan oleh netizen kepadanya.

Dalam perkembangan berkaitan, anak Vida yang juga penyanyi dan pelakon, Cik B turut terkena tempias akan kontroversi tersebut. Di hantaran terkini Cik B atau nama sebenarnya Nur Edlynn Zamilleen Muhammad Amin, segelintir netizen telah bertindak mempertikaikan penampilannya . Malah, ada diantara mereka meminta pelantun Tolonglah  itu memberi nasihat kepadanya ibu untuk tidak lagi bersikap sedemikian.

Terdahulu, susur masa media sosial dipenuhi dengan kontroversi Vida yang mendakwa Anuar merupakan seorang golongan kaum sejenis selepas ditanyakan keinginannya untuk menjadikan penyanyi itu sebagai suami.

Dakwaan tersebut telah mendapat kecaman hebat daripada orang ramai termasuk rakan-rakan selebriti serta kakak kepada Anuar yang juga penyanyi, Ziana Zain yang menyifatkan Vida sebagai sangat biadap


Pukul Patung Untuk Paksa Anak Makan, Betty Rahmad Geram Dengan Pelaku!

Pelakon dan usahawan terkenal, Betty Rahmad meluahkan rasa berang terhadap sebuah video yang tular di aplikasi TikTok yang memaparkan seorang lelaki memukul anak patung di hadapan anaknya untuk memastikan kanak-kanak itu makan.

Anak susah nak makan? Try ar ni.. 😆😆, bapak sedara die pon, over nau.. 😆😆@mutalibraof #budaksusahmakan #lawak #fyp

♬ bunyi asal – Mhd Aizzat – AizzatFromYT

Terlalu kecewa terhadap video itu, Betty menitipkan pesanan buat pihak terlibat untuk tidak menjadi ibubapa yang tidak bertanggungjawab dan berpotensi untuk melahirkan generasi yang ganas dan pembuli.

“Sangat Geram melihat ini! Tolong jangan jadi mak bapak b**** dan lahirkan generasi yang ganas dan pembuli. Inilah antara punca buli dekat sekolah sebab mak bapak b******!”- tegas Betty

Tambahnya lagi, Betty menyifatkan individu tersebut sebagai seorang yang pemalas untuk berkomunikasi dan menjelaskan perkara yang sebenar pada kanak-kanak perempuan itu.

“Pemalas nak communicate & explain dekat anak benda yang betul, so ambik short cut demo benda macamni! Ini Cara orang takde otak!”- katanya lagi

Di akhir perkongsiannya, Betty turut tidak menyangka bahawa ramai pihak menganggap video tersebut sebagai sebuah jenaka.

“Dan bahagian yang teruknya 90% merasakan ia comel dan kelakar.”- tegur Betty